Hospital ginibo nang estaran kan PUMs, PUIs\nGinibo nang quarantine facility kan lokal na gobierno kan Ciudad nin Naga an Infirmary Hospital sa barangay Carolina para sa Patient Under Monitoring (PUM) asin Person Under Investigation (PUI) mantang naka-lockdown pa sagcod sa ngonian.\nAn desisyon kan City Hall kadagdagan man sa kaparejong facilidad sa JMR Coliseum asin Pacol Elementary School sa barangay Pacol na napapano na kan mga PUM, sabi ni Alcalde Nelson Legacion.\nSinabi man ni Dr. Vito Borja, City Health Officer na dakul na mga OFW asin seaman an nakatalaan na magpuruli matapos magsara an saindang establisimiento huli kan Covid-19 asin preparado an ciudad para sa saindang quarantine facilities.\nAn hospital pinakandadohan kan ciudad mantang an saro sa empleado digdi aki kan nagadan na pasyente kan 66 años na ama na timaan kan coronavirus disease (Covid-19).\nAn familia kan biktima residente sa barangay Calauag na padagos pang estrictong pig-iimplementar an lockdown.\nAn aki kan nagadan na pasyente pigpasa-irarum sa katorce diyas na Person Under Monitoring (PUM) para sa proteksyon kan kapwa empleado kan City Hall laban sa posibleng pagwarak kan ‘‘deadly virus’’.\nAfuera pa sa aki, si mga parientes asin iba pang mahal sa buhay na nagkaigwa nin kontak sa biktima gabos na piglaog sa quarantine facility kan City Hall nganing malikayan an pag-ulakit asin kaipuhan magsunod sinda sa pigmamando na 14 diyas na cuarintina kan Departamento de Salud. Sa ngonian igwa nin labi sa 800 na yaon sa mga quarantine facilities kan ciudad.\nAn hospital para sana sa mga menor na pasyente na hali sa itaas na mga barangay kan ciudad asin maging pigdadayo naman kan mga nagpapaconsulta mga pasyente hale sa Calabanga, Camarines Sur. (dpa)


Sa mahiwas na depinisyon, an sensor iyo sarong kagamitan, modyul, makina, o subsistema na an katuyohan iyo an makadetekta nin mga kasibotan o pagbabago sa kapalibotan kaini asin maipasa an impormasyon sa ibang mga elektroniko, harus sa sarong prosesor na kompyuter. An sensor iyo pirming ginagamit sa iba pang mga elektroniko.\nManlainlain na klase nin mga pangliwanag na sensor\nAn mga sensor iyo urualdaw na nagagamit sa mga bagay na arug sa mga pindutan sa elevator na sensitibo sa pagkapot (tactile sensor) asin mga lampara na nagdidiklom o mas nagliliwanag sa pagkapot. Sa pag-uswag kan mikromakinarya asin an mga pasil gamitong mga mikrokontroler na kagamitan, an mga kagamitan kan sensor iyo naghiwas hali sa mga tradisyonal na lado nin temperatura, presyon, o pagsukol nin bulos, halimbawa sa mga MARG sensor.\nAn mga analogong sensor arug kan potensyometro asin resistor na sensitibo sa puwersa iyo mahiwas pa man na nagagamit. An mga aplikasyon iyo kaiba an pag-manupaktura asin makinaya, eroplano asin eroespasyo, awto, medisina, robotika, asin iba pang aspeto sa urualdaw na pagbuhay. Igwa nm mahiwas na rango nin iba pang mga sensor na minasukol sa kimikal asin pisikal na karakter kan mga materyal. An pirang halimbawa iyo kabali an optikal na sensor para sa pagsukol nin refractive index, bibrasyonal na sensor para sa pagsukol kan pluwidong biskosidad asin elektro-kimikal na sensor para sa pagmonitor kan pH nin mga pluwido.\nAn Wikimedia Commons igwa nin medya dapit sa Mga sensor.\nhttp://www.cbm-sweden.se/images/Seminarie/Class_Descriptions_IDA_MEMS.pdf (hilingon sa https://web.archive.org/web/20160304105724/http://www.cbm-sweden.se/images/Seminarie/Class_Descriptions_IDA_MEMS.pdf)\nKinua sa "https://bcl.wikipedia.org/w/index.php?title=Sensor&oldid=211756"\nLast edited on 18 Agosto 2021, at 04:38\nHuring binago an pahinang ini kaitong 18 Agosto 2021, alas 04:38.


Minatubod Ako Sa Diklom: January 2006\nAn mga parasurat kan Kabulig, si Esting Jacob kan UNC (presidente kan Kabulig asin kagsurat kan MGA NIRUKITDUKIT, Ubod Series, NCCA Publication) , si Adrian, si Selina, ako dangan si Rudy Alano sa Sup'ay dos mil sais.\nSi Jazz Llana an balyana kan Aquinas na husto na sana an pagmakulog sa literaturang Bikol. Sarong parasurat asin artista sa teatro. An tula niyang RECUERDOS an saro sa mga rawit-dawit na enot na nagpahibi sako.\nTolong rawit-dawit an binasa ko idtong Sagrada Sagada,\nSa Pantalan asin si pinakabago Sa Sakuyang Imbalsamador.\nAn Bikol Coordinator sa NCCA Literary Arts na si Rudy Alano asin saro sa mga gurangan sa Sup'ay nagbasa man nin saiyang mga rawitdawit.\nSa kaenot-enoteng pagkakaton naka'iba si Adrian Remodo kan Ateneo de Naga. Binasa niya an mga rawit-dawit niyang sinambit ni Jas Llana na mga presko asin masing'gaya arog kan May Mga Gusto akong Ihapot Tay, Kan Huri Tang Pagdurog asin an pinakapaboritong Pagluto asin Pagkakan nin Pisipis.\nNagbasa man si Arnel kan Aquianas asin nanuga na masurat man siya kun paano an pagluto asin pagkakan nin tuwad-tuwad (an apod kan pisipis sa Sorosogon). Mapagsasararo mo talaga an mga Bikolano basta sa pagkakan, pagpamibi saka si kaoragan.\nSi Manoy Raffy Banzuela, saro sa mga Kagsurat kan DURUNGAN (2004, Ibalon Press) asin si Adrian Remodo kan Lagonoy.\nSi Father Mon Mendez, OP (an may salming) (Kagsurat kan Assorted from American Pulpit) asin presidente kan Aquinas, si Adrian (an nasa tahaw) asin si Selina, agom ni Rudy Alano asin saro man na parasurat.\nHirilingan giraray sa sunod na taon!\nPosted by Kristian Cordero at 11:43 AM 2 comments:\nHona ko igwa sana akong limang regular na parabasa sa Bicol Mail. May pan-anom na palan. Sadit lang talaga an kinaban, harayo lang an kayang aboton kan paghiling kan tawo. Uni an sarong surat haleng Canada, hale sa sarong Bikolnon.\nOne of the reasons why I keep on reading the Bicol Mail via the WWW.Bicolmail.com is I enjoy reading the column -- Santigwar by Kristian Cordero. His column made me in touch and feel the beauty of the Bicol language, nonetheless relearn the language again.His current column on “Post-kolonyalismo sa literaturang Bikol” is a very interesting one. Specially his comments on Manila being the universal center of literature in the Philippines, with the negative effect on Philippine literature by making it more avant-garde, by spicing it up, by adding eroticism and foul language.Can’t blame these good writers though, they are individualist, the very nature of Western thought as Mr. Cordero said: “pagbaranga, an pagpadis-padis, an pagsuhay-suhay. Ini sa hona ko an halakbang na pagkakaiba niyato sa pag-isip kan mga tawo duman”.What is important is Bicolanos should be able to admire and love literature: by teaching to love and enjoy good drama, poetry and novels. It would be great if these works were written in Bicol. But we know, this can’t happen, Bicol literature is as rare as Halley’s comet. So, why not translate existing great works into Bicol language.I love to see if anyone could translate into Bicol: War & Peace, Grapes of Wrath, Accidental Death of An Anarchist, Burial of Thebes, El Filibusterismo, Noli Me Tangere, and other great works. If someone can do that, then the Bicol language will flourish.\nWe don’t have to worry about the “taglish” literature of Manila.\nManny IlaoVancouver, BC, Canada\nPosted by Kristian Cordero at 10:21 AM No comments:\nPosted by Kristian Cordero at 11:12 AM No comments:\nPosted by Kristian Cordero at 2:40 PM No comments:\nSa daigdig ni Kristian Cordero ay malabo anghanggahan ng Paraiso at ng Gagamban; ng Impiyerno atng Kamurawayan. Kaya mag-ingat sa pakikinig sa mgababala ni Juan Bautista at San Benito at baka angnauulinig mo’y mga pahiwatig ni Handyong o ngBakunawa. At bago lumuhod sa harap ng altar,pakasilipin at baka nananalangin ka sa barukikik nanakayapos sa krus. Ngunit kung sakaling maliyo sasalimuot ng mga talinhaga, huwag mabahala, may kaibanglunas ang santigwar na dala ng kaniyang matalisik namga taludtod. Oragon ang aking ini! Daog sa kusog nin buot su agilang nag-iipot sa payo kan mga martires!---Abdon M. Balde Jr.\nMay Ikatolong mata si Kristian S. Cordero na natao nin bagong kaisipan asin kahulogan dapit sa mga bagay na saiyang pinagmamasdan asin sinusurat--- na dai pang gayo napasabong asin napasabot ki isay man. Bagong patara-tara sa mga daan na natodan na.\nKaipuhan an ikatolong mata sa pagsantigwar asin pakilaban sa karatan. Kaipuhan an ikatolong mata sa pagmasid asin pagsaligsig sa mga kakundian asin kakulangan sa buhay tanganing ini mahipnoan.\nSi isay an mahona na an agila sa plaza nabubuhay kun matanga asin naipot sa Quince Martires? Dai ako mangalas kun isinurat ni Kristian na sarong amay na aga dai na mahiling an lagdong kan Quince Martires asin natada na sana an agila, pigrabnotan asin barare an lawe, saklot an lagdong kan kapay sa plaza.\nMay pakubhan asin pagpagimata an Kristian Cordero ngonyan--orog na sa mga tema asin figura sa Katolisismo. Alagad yaon pa man gayod an pagtubod niya bilang Cristiano.\nDakula an pagkakaiba kan Santigwar sa Mga Tulang Tulala. Orog na nagin matarom si Kristian sa saiyang pagsurat ngonyan. Kulang sa suba. Dakul sa propesiya.\nMakapot ta makapot an kamot sa Santigwar sagkod na dae ini matapos basahon nin magkapirang pahonga. Jose Fernando P. Obias\nBOOK LAUNCHING will be on February 21, 2006, Daragang Magayon Hall, Aquinas University of Legazpi, Legazpi City and february 28, 2006, Instructional Media Center, Ateneo de Naga University, Naga City. For details please text me at 09282897546 or email me at boronyog@yahoo.com.\nPosted by Kristian Cordero at 1:15 PM 2 comments:\nSa pansulnupan na kaisipan, haloy na nagin isyu an pagbaranga, an pagpadis-padis, an pagsuhay-suhay. Ini sa hona ko an halakbang na pagkakaiba niyato sa pag-isip kan mga tawo duman. Minsan sabihon ta nang naulakitan man kita, igwa pa man giraray sa satuyang gira an sadiring agimad-mad asin pirit na mabalik asin masalingoy kita sa orihinal na panahon. Kan banga’on kan Papa Alejandro VI an kinaban na hinohona niyang patag, dai pa nakaabot digdi an mga Kastila, itinuyo na asin hinona na kan mga ini na an ano man na bagay, tawo o hayop, pagrorogaring asin oripon na ninda asin ini ipinagboboot kan Dios. An bagong kinaban na sa iskema kan kolonisayon babarangaon dangan sasakopon. Ini an nagdadalagan na kaisipan kaidto asin minsan sagkod ngonyan. Kun an mga kahimanwa niyatong Asyano na nalindogan kan Budismo asin iba pang pagtubod kan mga Intsik buda Hapon na mistiko asin pilosopo nagangapodan nin pagkasararo kan bilog na pagkatawo, an ibong na parte nin kinaban, nagtutubod sa dakulang pagkakaiba kan mga bagay. Suhay kun suhay. Bagong madali an siring na pagsuhay. O sabihon ta nang dai napadali. An dakulang kadimalasan gayod sa satuya iyo na rinunot kan mga enot na parasakop an satuyang sadiring pagkamidbid asin binansagan kitang mga pagano. Bakong sibilisado. Bakong syudadano. Ini an dakulang pagkakaiba kan Inglatera sa Espanya. Sa kaso niyato dai kitang masasalingoyan kundi an makulog na katotoohan na luhay-luhay na pigpapasabong sa satuya kan mga nakukutkot sa daga asin sa dagat. Sa kaso niyato, gadan an arkelohiya sa Bikol mas makusog pa an pagmina. Garo kita kastila na mas ogma sa bulawan kisa mga bagay na mabangraw sa satuyang pagkanitawo asin pagkatawo.\nHaloy na panahon na kita nagin mga Kristiyano. Sa Bikol dominante an Katolisismo. Natitikbahan pa an iba pag yaon an arsobispo. Pigdadarahan pagkakan, inumon, pirak an mga padi asin madre asin an saindang mga hospisyos, eskwelahan asin iba pang linya kan saindang apostolado. Ini an mga natatadang masasarig na pundasyon kan kolonisayon asin kan pagtubod na satuyang inako. Dai ko pinamamasolan an pagigin kong Katoliko asin nagtutubod ako na mas dakul an karahayan kaini alagad sa ibong na lado an kolonisasyon man an pinakaharom na lugad na nakua niyato. Dai pa kita naoomayan kan dakulang lugad na ini. Kun kaya an paglaog kan Post-Kolonyalismo panibagong dalagan sa literatura Dai ko matukoy kun paano ini nagpoon sa satuya alagad dakula an pagtubod ko na ini nahihimo asin napangyayari na. May mga mitsa na ini asin naghahalat na sanag maglaad sa Bikol. Pakalihis kan magkapirang mga babasahon na puros sana simbahan an nagmamani-obra, may mga suraton na nagtutukar nin temang kaidto dai hinonang kayang suraton o minsan pag-olayan sa lamesa. Nagtutubod ako na an dalagan kan literaturang Bikol sa panahon nin Post-kolonisayon mas orog na marikas. An mga bagong rawit-dawit babakalon na garo mga nobena asin pangadyion. An mga osipon magigin ebanghelyo, an mga bagong ipapahiling kan teatro magiging mga senakulo asin an mga nobela magiging sarong halawig na pasyon nin pagrokyaw, pag-omaw sa giraray na pagkasararo kan mga binaranga, piglugadan asin pigsuhay-suhay kan kolonisasyon. Sabay-sabay ining madaralagan kaiba kan pagtambo kan iba pang porma nin komunikasyon. Alagad yaon man an dakulang tentasyon sa mga parasurat, iyo na an pagluyap nin sarong karungawaan, pagbaya, o pagigin bagong mga dios. Ini an kaso kan literatura sa manila na hinohona niyatong literatura kan Pilipinas. Naglaog sinda sa post-kolonisayon alagad rinibayan man ninda an mga dating mga dios-diosan. Dakul pa man an nag-iisip na pag haling Bikol, bakong magayon, bakong tama. Asin minsan mga Bikolano may arog kaining pag-isip. Nasaradit kita pagpinagolayan an Manila. Nagigin mapaabaw-abaw kun inako asin nakaabot na kita sa Manila.\nAn mawot ko dai niyato lingawan an mga bagay na inagihan na niyato. Dakul pa kitang dapat suraton asin ipahiling bako sana kan mga alisngaw kan hawak kundi an agrangay kan satuyang kalag. Ta digdi kita makua nin kusog, sa satuyang kaluyahan, sa satuyang mga lugad. An pinakamarhay na bulong gayod sa kagat kan halas yaon man lang sa lawas kan halas makukua. Nagtutubod ako na an pagusrat may ispiritwal na aspeto. Asin ini an dai lingawan kan mga nagsusurat ngonyan ta sa kusog kan sulog kan modernisasyon, dadarahon sana kita kaini sa mas hararom asin makagadan na karibongan. Mas marhay man giraray an nakagamot asin nag-aantabay sa sulog.\n( An retratong kahoy, ku'a ko kan minsan magtukad ako sa bukid Isarog. (C) Kristian S. Cordero)\nPosted by Kristian Cordero at 1:05 PM No comments:\nPosted by Kristian Cordero at 3:25 PM No comments:\nPosted by Kristian Cordero at 1:31 PM No comments:\nBako ini sa Negros o sa Hacienda Luisita\ndyan lang ini sa may Ocampo.\nPosted by Kristian Cordero at 1:18 PM No comments:\nKun an harong na ini may kapangyarihan na gibohon asin an siisay man na maghiling, pirang ribong beses na gayod ako nagin siring nin huli ta dai ko maibitaran na magsalingoy, maghiling, turuhukan an harong na ini sa may parteng Tigaon. Hinapot ko an saro kong amigang parasurat manunungod ka ini, pig-aapod daa ining Villa Magdalena. Dai pa haman an istorya kan relikwaryong ini para sa sako. Sa enot baka isipon na isi sarong haunted house, alagad kan pagduman ko, may mga tao ngani sa laog, mga para'oma, paratubo na nagpapahingalo. Dai man pigtatakotan kan mga tao sa saiyang palibot. May nakasurat na 1927 sa taas sa ikaduwang palapag, taon gayod ini kan nahaman an harong na ini. Kun siring panahon ini kan mga Kano kan ini ginibo. Mabalik ako giraray sa harong ini. May istorya ining isasawalat satuya.\nPosted by Kristian Cordero at 1:09 PM 3 comments:\nPosted by Kristian Cordero at 2:45 PM No comments:\nPosted by Kristian Cordero at 2:36 PM No comments:\nPatukad ako kaidto sa Bukid kan Asog tanganing dumanan\nidtong sarong lugar na pig-aapod na Rumbang, an pinakaharayo sa mga sityo\nkan mga Agta kan maagihan ko an aking ini.\nDai niya aram na kinuanan ko siya nin retrato.\nPig-iisip ko kun ano an gingibo sa muro niya,\no kun dai siya nagagabatan sa tulak niya na haros\nkadakula na kan payo niya, tibaad naghihingowa\nsiya na makanood magbilang asin pigbibilang niya\ngayod sa mga panahon na dai siya nagkakan.\nMay bagong horon-horon na gigibohon sa Ateneo sa Miyerkules, Enero 21, mataram si Ma'am Myrna Nocos kan Philosophy Department asin si Cyril Conde kan Literature Department manungod ini sa pilosopiya asin literaturang Bikol. Magduman kita!\nPosted by Kristian Cordero at 1:13 PM No comments:\n-Aleja Faye---one day old\nNagin ina an sakuyang tugang kan Enero 5 ngonyan na taon. An siring na bagay dai na kuta kaipuhan pang ibalangibog sa kinaban tanganing sabihon ini. An iba gayod ikakasupog an bagay na ini nin huli ta baka pangarogan pa an tugang ko. Dai siya kasal asin dai siyang planong magpakasal sa ama kan aki niya sa mga dahilan na dai na pwedi banggiton sa surat na ini. Aram niya na sala an ginibo niya. Nakulgan niya kami, lalong lalo na an samuyang mga magurang. Alagad sa arog kaining sitwasyon mas nahiling niya man kun gurano siya kapadangat kan samuyang mga magurang. Dai siya pigpabayaan asin inalalayan siya sagkod na ipangaki niya an sarong aking babayi. Si Mama asin si lola ko na partira an nagpaaki saiya. Tolong henerasyon nin mga babaying naging dakulang parti kan sakuyang buhay.\nSa pamilya, ako an matuang aki, parehong nagtrabaho sa ibang nasyon an samuyang mga magurang, si Mama bilang katabang sa Qatar asin Dubai asin si Papa sa sarong barko na nakabase sa Estados Unidos. Nagdakula kami sa lola asin sa tugang ni Mama. Tolo kaming magturugang. Duwang lalaki, sarong babayi. Nahiling ko kun paano nagdakula an sakuyang mga tugang. Duwang taon sana an ultanan niyamong tolo. Nin huli ta solong babayi, itinato ki hermana an gabos niyang hinahagad ki Papa. Maboot si Hermana. Sadit na babayi arog ni Mama. Ngonyan na siya ina naman nahihiling ko an luhay-luhay na pagbabago niya. Bako na siyang si dating maimon, tatao na siya magta’o, magpasubli. Arog garo kaiyan an mga ina, naghihiras. Napatunayan ko ini kasubanggi sana, kun dati habo niyang ipinapagamit an iba niyang cellphones, ngonyan, itinao niya sako na dai ko man hinahagad. Sinabihan ko lang siyang nagraot-raot an gamit kong cp ngonyan. Insegeda. Daing pagduwa-duwa.\nDai ko aram kun ano an plano niya sa buhay, alagad, sinabihan ko siya na anuman an pillion niya, yaon kami sa taed niya. Hona ko kaidto problemang dakula an pagbados niya, alagad, sala ako. Dakulang tabang ini sa samong pamilya tanganing mas mahiling niyamo an dakulang pangangaipuhan nin pag-oorolay asin pagkasinabot-sabotan. Ogma kami na may bago kaming kaayon na papadakulaon. Aram ko na naghihidali na an samuyang ama na makapuli tanganing mahiling niya na an saiyang enot na maku’apo. Kan aldaw na nangaki si hermana, nagduman ako sa harong asin itinao an sarong surat, inutro ko saiya si sarong suanoy na kaispan kan mga Hudiyo na an lambang aking namumundag digdi sa kinaban, ano man an saiyang gibohon, ano man an saiyang suraton, maggibo baga siya nin tukawan o lamesa, magsurat nin mga rawit-dawit o magbulong, an gabos na ini igwang dahilan. An gabos na ini kapaliwanagan para sa satuya tanganing masimbagan niyato an satuyang mga sadiring kahapotan kun tano ta yaon kita sa kinaban na ini.\nKun dati bihira akong magpuli sa harong, ngonyan hinihigowa kong makaduman aro-aldaw tanganing hilingon an sakuyang pamangkin, sarong bagay na sabi ni Mama, dakulang pangyayari sa buhay ko. Bagay na labi niya daa ikinakaogma ta nakanood akong magpuli. Sa pagmati niya garo man lang daa siya nagkaigwang aki giraray. An sabi ko man saiya, na ako minsan maparayo o magrayo, o dai na magpahiling-hiling sainda, kun ano man an pilion kong buhay, o ano man an gibohon kan buhay sa sako, ining dalan na sakuyang inaagihan, ining biyaheng sakuyang kinakamugtakan parating mabalik sa harong. An mga magurang ta man baya, garo kita mga buradol na pigpapalayog ninda, pigtuturosan, sagkod na makanood kitang magsayaw kaiba an duros, an langit, an mga gamgam asin an bilog na kinaban.\nPosted by Kristian Cordero at 2:41 PM 1 comment:\nKaidto, pirang taon matapos kaming kasalaon,\nnatu’od si agom na magdara nin kalendaryo kada masangli an taon.\nKan mga enot na taon kan samuyang pag-iriba,\nmga kalendaryong may ladawan nin magagayon na lugar\nan parati niyang pigdadara.\nIgwang harong na harani sa salog na igwang mga dahon nin kawayan\nna naghuhurulog, iba-ibang retrato nin haralangkaw na kahoy\nna napapatos nin bulawan na dahon asin niyebe,\nmagagayon na lugar digdi sa Pilipinas,\narog kan mga dagat sa Bisayas, antigong mga harong sa Vigan,\nmga bangkang kolor adong sa Zamboanga,\nigwa man sa luwas kan nasyon, mga anyil asin amarilyong burak,\nsaka si mga prutas na nakaatado.\nSabi niya kaidto, diyan ta ka dadarahon\nasin an magigi tang mga aki.\nMapaharong kita sa may dakul na kahoy nin pino\nasin burak na nagtatambo.\nKaya kaidto kada mabagong taon,\nhinahalat ko an pagsangli kan kalendaryo\nkadungan kan paghalat niyamo kan samuyang magiging mga aki\nna naenot pang nag-abot si mga santo asin santang\ndinara ni agom tanganing pagdebosyonan niyamo.\nSainda daa mahali an aki niyamo.\nNagdudurog kaming nasa palibot mi an Santo Niño,\nan Virgen kan Peñafrancia, an Santissima Trinidad,\nsi San Ramon Nonato, si Santa Ana asin kadakul pang iba.\nMas nahilig man akong magduman sa simbahan\nsagkod magkapot nin kandila. Kaidto man ako nakanood\nmagkurit sa mga numero nin kalendaryo, pigbibilang ang aldaw\nkun nuarin mainit an lawas mi, si huri kong pagmaraot,\nan edad mi na naglalampas na sa kalendaryo,\nan mga aldaw-bangging mas dakul na an pagluhod ko\nkaysa pagdurog ming mag-agom.\nKan mga huring aldaw, bago naribayan si mga banal sa samuyang kuwarto,\ndai na nagigirong si agom, garo nagaba na si harong niyang ipapatugdok,\nsi mga burak nagkaruluyus, kinurumo na garo mga lumang kalendaryo.\nIning mga huring aldaw, nagpoon magkulog an sakuyang pus’on\nbuda ngipon. Nagbawas an sweldong tinatao ni agom.\nNgonyan na bagong taon, nagdara si agom\nnin kalendaryong mga hubang babayi na nakasakay sa motor,\nkabayo sagkod baroto. Igwang nakahigda, igwang may kapot na alak,\nigwang nagsisigarilyo. Minsan pagbabanggi,\nnahihiling ko si agom na pigtuturohukan\nna gayo an mga babayi sa kalendaryo, toninong,\nhararom asin harayo parati an pig-iisip.\nMinsan ako nakakuromon, nahihiling ko siya digdi\nsa mga sadit na labot kan tamong na hinabol\nmantang nagkikimat-kimat an gaserang nakapatinti\nasin sadiri kong minamati an kulog\nkaining nag’gilo-gilo kong ngipon.\nKabali an rawitdawit na ini sa bago kong libro\nSANTIGWAR: Mga Rawitdawit sa Bikol at Filipino (goldprint publishing house)\nna ilalagda ngonyan na maabot na bulan.\nPosted by Kristian Cordero at 2:39 PM No comments:\nPosted by Kristian Cordero at 3:46 PM No comments:\nparubcan, camarines sur.\nPosted by Kristian Cordero at 3:33 PM No comments:\nParati ko lamang siyang nahihiling kada Miyerkules buda Biyernes Santo. Saro siya sa tolong babaying nakidumamay ki Santa Maria buda Magdalena. Mayo sa ebanghelyo na nanambitan ni sraong engkwentro niya ki Jesus o minsan sa saro sa saiyang doseng apostles. Dai ko man aram kun tano ta may dara siyang siggid. Digdi sa Iriga tolo an imahen niya asin mayo pa man akong nabaretaan na milagro nin huli sa saiyang siggid. Kaya mayo man nakikiagawan o minasakat sa andas niya nganing makigurumos sa saiyang bitbit na siggid. Mayo pa man akong parokya naduman na siya an patrona...alagad pagnatapos ko si pigsusrat ko manungod sa saiya..ibabariwas ko tulos sa blog na ini.\nPosted by Kristian Cordero at 3:14 PM No comments:\nPosted by Kristian Cordero at 2:58 PM No comments:\nUni an saro sa mga rawit-dawit ni Adrian Remodo na labi ko ikinapurisaw nin pirang bangging an bulan garo sugok na nakakalay sa kalangitan. Pagbalubagi ini kan mga bagay na hinohona niyatong haloy ta nang aram alagad dai pa palan. Ini an mga rawit-dawit na masiram basahon kasabay an pagpikit-paghangos na hale sa daghan garo alisngaw kan puso.\nan huri tang pag durog\naram ko na an bangging ito\ndai makakaarog sa mga naka enot tang mga banggi.\ndawa sabihon ta pa na yaon man giraray\nan mga dating bagay na pwedeng\nmag pagirumdom kun pano kita nag iibahan\nsa mga arog kaining panahon:\nan bagong sangli na hapin sa kama\nan mga paborito tang kanta\nan maluway asin maingat tang pagngisi\nan saimong pahamot\nan sakong pamibi.\ndai ta mauotikan sa mga oras na ito\nan pag supay kan mga kahandalan\nkun ano an naghahalat satuya sa liwanag\no mga pag duwa duwa\nkun kaipuhan man nanggad na giraray\nkita mag saro sa bangging ito.\nsa pag palsok mo kan ilaw\nibang diklom an nag tamong sakuya.\nkun kaito saro ining pag poon kan sagradong ritwal,\nngunyan namati ko sa iraraom kan diklom an pamawot na mahiling an liwanag.\ndinangog ko so daghan mo kan nag taid ka na sako,\ndai ko mabisto an tanog, garo bako ika an sakong kadurog!\niba an ritmo arog kan pag hangos mo na dai ko mabukod.\nhinalat ko na kuanon mo giraray an kamot ko\nko asin palakbayon sa saimong daghan,\npababa sa may pusod asin pababa pa.\nalagad garo baga natakot ka\nna dai ko mabibisto nanggad an yaon duman na naghahalat.\nSo paghuba mo kan saimong bado,\nna grabe na an paglikay ta baka magusot,\nsa diklom, haros itago ta an satong mga hawak.\ndai mo na ipinirong an saimong mga mata\nkan poon takang hadukan, garo baga\nnag aalangan ka na may magirumduman ka kun ika magpirong.\nsiring man ako, magabat nang maray\nso saimong hawak sa sakong ibabaw\ngaro baga pasanon na dapat ikabugtak tulos.\nasin an init na namati ta bakong pagsuko\nkundi init na handang magkalayo asin matumtom kan satong pagkatawo.\nkan bangging ito, sa enot na banggi,\ntalikod kang nagturog pakatapos kan satong pagdurog.\nnag atubang ako sa lanob,\nhinanap ko an sakong anino\nalagad kinakan na gayod kan diklom\nta dai ko lamang namansayan\nalagad dai na ako nahandal\nbinayaan ko na na halunon siya kan banggi.\nluway kong ipinirong an sakong mata\nasin duman - ako asin an sakong saidiri -\nnag olay giraray na garo baga\nhaloy na nag karayuan alagad boot mag saro giraray.\nIto ang ilan sa mga bagay na gusto kong gawin ngayong taon. Kumuha ng mga larawang tulad nito. Hindi ko alam kung bakit nakahiligan kong kunan ang mga sanga-sangang walang dahon, at sa tuwing nararamdaman kong bubuhos ang ulan o kaya namay malapit na ang pag-aagaw-dilim. Marahil gusto kong mahuli ang oras at ang panahon na damang-dama ko ang kalungkotan ng mundo at ng aking kaluluwa.\nBanuga ining puso ko, tolong personang Dios---John Donne\nPosted by Kristian Cordero at 6:19 PM 2 comments:\nPosted by Kristian Cordero at 2:23 PM No comments:\nKun totoo an nadangog ko na pagpipugong mo an saimong talinga\nkan saimong kamot o nin buskay—\nan nadadangog mo daang hayop na garo minaitok, iyo an kamugtakan\nkan dagat o su mas makagirabong sabi—\niyo daa ini an mga tingog kan gabos na nagadan sa dagat o dahil kan dagat.\nNasa atubang ako kan dagat ngonyan naghahalat digdi sa pantalan.\nPigpugong ko an talinga ko asin nadangog an ribaraw na duros\nmantang an dagat sa bangbangan ko—\ntoninong, garo naghuhuros an mga baybay.\nPigpirit ko na hanapon asin himateon an tingog ko,\nbaka dai ka man talaga nakaabot sa ibong na pantalan.\nBaka kinua ka kan dagat.\nMinsan mas pasil na akoon an kagadanan kaysa binayaan.\nPirang beses na akong nagbalik digdi sa pantalan,\nmas dakul pa gayod sa pagbalik kan alon sa pangpang.\nNagduduwa-duwa na ako sa pagpugong kan talinga ko\nsa kada pag-atubang sa kahiwasan.\nTa baka bako man an dagat an nadadangog ko,\nbaka sadiri ko ining tingog, awit nin boot na makulog.\nMababasol mo daw ako kun sasabihon ko saimo\nna sa kahaloyan kan paghalat ko—\nenot pa akong nakaabot duman sa padudumanan mo\nasin nalingawan ko na an pagkamoot.\nPosted by Kristian Cordero at 4:14 PM 1 comment:\nSakaling madagos ini ngonyan na Pebrero, maghirilingan kita sa Naga sagkod sa Legazpi sa pagluwas kan sakuyang ikaduwang aklat nin rawit-dawit sa Bikol. Para sa iba pang detalye, email nindo ako sa boronyog@yahoo.com o kaya suratan sa Parokya ni San Antonio de Padua, San Francisco, Ciudad nin Iriga 4431.\nPosted by Kristian Cordero at 1:12 PM 5 comments:\nPosted by Kristian Cordero at 10:31 AM No comments:\nPosted by Kristian Cordero at 4:01 PM No comments:


Si Haji Mohammad Soeharto o Suharto (Hunyo 8 1921 - Enero 27 2008) iyo an ikaduwang presidente kan Indonesya asin kinapotan an pwestong ini nin 32 na taon, poon 1967 kan napiritan magbutas si Sukarno sa nasabing katongdan, sundo' 1998 kan siya nagdemitir na.\nSi Suharto namundag sa sarong sadit na barrio harani sa Yogyakarta kan panahon na kolonya pa an Indonesya kan Olandes. Aki pa siya, nagsuruwayan na an mga magurang niyang Javanesa asin pasa-pasa siyang nagdakula sa mga nag'ataman saiya. Kan maglaog an Hapon, siya naglingkod sa pwersa seguridad na binilog kan mga Hapon. Kan panahon na naghihingowa an banwa niya na magin independiente, siya nagbali sa bagong nabilog na hokbong Indones. Nagtaas an ranggo niya sa tenyente heneral kan makamit na an katalingkasan kan saiyang nasyon. Kan magngata' na magkudeta sa laog kan nasyon, na ipigsala sa Partido Komunista  komo iyo an kagtolod, si Suharto nagtipon nin pwersa sa mga elemento kan Hokbong Indones sa pagsumpo' kaini. Anopa, dai naka'asba an pagkudeta asin an saiyang Hokbo nagbungsod nin lakopan na pagpupurga asin haros pinuho an mga Komunista asin mga ka'alyado kaini. Gibo kan pagsakat niya sa poder, naagaw na niya an liderato ki Sukarno. Nanombrahan siyang temporaryong presidente kan 1967 asin pagsunod na taon, siya na an pinatukaw na presidente\nPinaghugot gikan sa "https://bcl.wikipedia.org/w/index.php?title=Suharto&oldid=152280"\nLast edited on 25 Agosto 2014, at 19:30\nHuring pigliwat an pahinang ini kan 25 Agosto 2014, alas 19:30.


DENR Bicol Nag-asegurar nin suporta sa Albay Tres Quinali Watershed\nDahilan sa problemang dulot kan labi-labing pagbaha sa ikatolong distrito kan Albay, tinawan nin asegurasyon ni D-E-N-R Regional Executive Director Gilbert C. Gonzales an makusog na pagsuporta sa mga programa saka inisyatiba kan Albay Tres Quinali Watershed Management Project sa ginibong ika-duwang pagtiripon kan konseho kaini ngonyan na aldaw.\nSegun kay Director Gonzales, importante na matawan nin nagkakanigong atensyon an pag-pangataman kan Watershed o tinggalan nin tubig tanganing malikayan an negatibong epekto kan mga kalamidad siring man matawan nin dalan an pag-uswag kan ekonomiya sa mga lugar na sakop kaini.\nTinawan nin doon niya na an saro pang mahalaga iyo an pag-aadal sa pwedeng pag-uswag sa ekonomiya na maihahatod kan nasambitan na programa sa mga lugar na sakop kan Watershed.\nSa pagtiripon ipinagtulod kan D-E-N-R an “Integrated ecosystem Management (I-E-M) Framework” na iyo an magigin pundasyon sa pagmanehar kan watershed. Sa naunambitan na I-E-M, piglalatag kaini an mga moda o paagi kon saen mas maprotehiran an Watershed kaubay naman an mga nasasakopan na lugar.\nNagtutubud an pamayo kan D-E-N-R bicol na magigin pusog an maidodolot na akomplisimiento kan Watershed Management Project sa duwang lado, pagpangataman saka proteksyon kan kapalibutan dangan pag-uswag sa ekonomiya dulo na ta agrikultural an mga lugar na nasasakopan kan proyekto.\nBroadcast Release: July 11, 2012


Selenyo - Wikipedia\nItom asin pulang selenyo\nAn selenyo (Ingles: selenium) iyo sarong elementong kimikal na may simbolo na Se asin atomikong bilang na 34. Ini iyo dae-meta (pigkokonsidera man minsan bilang metalloid) na may mga karakter na yayaon sa tahaw kan mga elemento sa ibabaw asin irarom kaini sa talaang peryodiko, na iyo an asupre asin teloryo sagkod pagkakapareha sa arsenic. Bibihira ini sa elementong istado kaini o bilang purong "ore" na kompuwesto sa kadagaan nin kinaban. An selenyo — gikan sa taramong Suanoy na Griyego σελήνη (selḗnē) "Bulan" – iyo nadiskobre kaidtong 1817 ni Jöns Jacob Berzelius, na iyo nakarisa kan pagkakapareha nin bagong elemento sa nagligad na nadiskobreng "teloryo" (pigpangaran gikan sa "Kinaban").\nAn selenyo iyo nahihiling sa mga "metal sulfide ore", kun sain partidang pigriribayan kaini an asupre. Sa komersyo, an selenyo iyo nahihimo bilang sarong "byproduct" sa mga refining kan mga ore. An mga minerals na iyo purong "selenide" o "selenate" na kompuwesto iyo aram pero bihira sana. An pangenot na kagamitang pangkomersyo para sa selenyo ngunyan iyo an paggibo nin salming sagkod mga "pigment". An selenyo iyo sarong semiconductor sagkod piggagamit sa mga "photocells". An aplikasyon sa elektroniko, na iyo kaidto importante, iyo ngunyan harus pigribayan na kan silicon semiconductor devices. Ini iyo piggagamit pa man nin nagkapirang klase nin DC power surge protectors asin sarong klase nin fluorescent quantum dot.\nAn Wikimedia Commons igwa nin medya dapit sa Selenium.\nKinua sa "https://bcl.wikipedia.org/w/index.php?title=Selenyo&oldid=200455"\nHuring binago an pahinang ini kaitong 8 Enero 2021, alas 13:08.


Brgy, LGU checkpoint dai na awtorisado kan Bicol IATF\nPinapagaba na kan Bicol Inter-Agency Task Force for the Management of Emerging Infectious Disease (Bicol IATF) an gabos na mga checkpoint sa barangay na binabantayan kan Brgy Tanod asin Staff kan LGU asin puon kasoodma dai na sinda awtorisado kan ahencia.\nSi regional director Anthony Nuyda kan Department of Interior and Local Government (DILG) sa Bicol asin pamayo kan Bicol IATF nagsabi an saindang direktiva base sa inaprobaran na resolucion numerado 07.\nAn checkpoint sa mga borderline asin sa barangay dapat an namamahala iyo an Philippine National Police o Phil. Army na iyo an awtorisado kan Bicol IATF.\nAn aksyon kan task force sa tahaw kan mga reclamo sa abusong pagpadalagan kan checkpoint kan barangay officials, Staff kan LGU asin Brgy Tanod na kulang sa training envez dapat ipamahala man giraray sa PNP.\nNagpaluwas naman nin direktiva an Bicol IATF sa mga local government unit (LGUs), barangay asin PNP na estrictong ipasunod an Resolution No. 07.\nAn resolucion pirmado ninda DILG director Anthony Nuyda, DOH director Ernie Vera, DSWD director Arnel Garcia, DoT Director Benjamin Santiago, asin OCD director Claudio Yucot.\nNagwarak an mga barangay checkpoint asin LGUs kan panahon kan enhanced community quarantine sagcod sa general community quarantine na pig-establiser kan Incident Management Team (IMT) kan LGUs alagad igwa man nin suhay na checkpoint an PNP.\nNagkakanya-kanyang guidelines sagcod na nariribong na an publiko asin naging dahilan kan Bicol IATF na ipahale na an mga barangay checkpoint.\nSa Ciudad nin Naga, sinabi ni City Director P/Col. Felix Servita Jr. kan Naga City Police Office na tulos nang hinarale kan barangay an saindang checkpoint envez kun igwa man yaon iyan sa pamamahala kan PNP.\nAn NCPO igwang sampulong checkpoint na naka-establiser kadakle sa mga borderline.\nHinahagad kan PNP na kun igwa pang barangay na nagsisinutil sa resolucion kan Bicol IATF dapat isumbong sa saindang jepatura nganing gabaon. (dpa)


Dinara ni Jose asin Maria si Jesus sa Templo | Buhay ni Jesus\nAn Ipinanugang Aki\nTINURI SI JESUS ASIN PAGHALOY-HALOY DINARA SA TEMPLO\nImbes na magbalik sa Nazaret, si Jose asin Maria nagdanay sa Betlehem. Kan si Jesus walong aldaw na, siya ipinaturi ninda bilang pagsunod sa Katugunan nin Diyos sa Israel. (Levitico 12:2, 3) Nakaugalian man na tawan nin pangaran an umboy sa aldaw na iyan. Pinangaranan ninda nin Jesus an saindang aki, arog kan sinabi kan anghel na si Gabriel.\nLuminihis an labing sarong bulan, asin si Jesus 40 aldaw na. Sain siya ngunyan dinara kan saiyang mga magurang? Sa templo sa Jerusalem, na mga pira sanang kilometro hali sa iniistaran ninda. Sigun sa Katugunan, 40 aldaw pakapangaki sa sarong aking lalaki, an ina dapat na magdara sa templo nin dulot para sa pagdadalisay.—Levitico 12:4-8.\nIyan an ginibo ni Maria. Bilang saiyang dulot, nagdara siya nin duwang sadit na gamgam. Ipinaparisa kaini an kamugtakan sa buhay ni Jose asin Maria. Sigun sa Katugunan, sarong aki pang lalaking karnero asin sarong aki pang gamgam an dapat idulot. Pero kun dai nin kakayahan an ina na magdulot kaiyan, igo na an duwang agbaan o duwang salampati. Arog kaini an kamugtakan ni Maria kaya iyan sana an idinulot niya.\n‘UMINABOT AN PANAHON PARA SA PAGDADALISAY SA SAINDA’\nPag nangaki an babaying Israelita, ibinibilang siya na maati sa seremonyal na paagi sa halipot na panahon. Sa pagtatapos kaiyan, sarong dulot na tututungon an dapat na iatang para sa paglilinig. Paagi kaiyan, an gabos napapagirumdom na an pagkabakong perpekto asin pagigin makasalan naipasa sa sarong namundag. An umboy na si Jesus perpekto asin banal. (Lucas 1:35) Pero, kaipuhan pa man giraray ni Jose asin Maria na ‘darahon siya’ sa templo “para sa pagdadalisay sa sainda” huling iyan an pagbuot kan Katugunan.—Lucas 2:22.\nSa templo, sarong gurang na lalaki an nagdulok ki Jose asin Maria. An saiyang pangaran Simeon. Sinabi sa saiya ni Jehova na bago siya magadan, mahihiling niya an ipinanugang Cristo, o Mesiyas. Sa aldaw na ini, giniyahan kan banal na espiritu si Simeon pasiring sa templo, kun sain nahiling niya si Jose asin Maria na kurukarga an saindang umboy na aking lalaki. Kinarga ni Simeon an umboy.\nMantang karga ni Simeon si Jesus, nagpasalamat siya sa Diyos, na nagsasabi: “Ngunyan, Soberanong Kagurangnan, an saimong uripon puwede nang magpahingalo nin tuninong sa kagadanan kauyon kan saimong sinabi, huli ta nahiling kan sakuyang mga mata an saimong paagi nin pagliligtas na saimong inandam tanganing mahiling kan gabos na nasyon; siya liwanag para sa paghali kan diklom na nakakatahob sa mga nasyon, asin siya kamurawayan kan saimong banwaan na Israel.”—Lucas 2:29-32.\nNagngalas si Jose asin Maria kan madangog ninda ini. Binendisyunan sinda ni Simeon dangan sinabihan si Maria na an saiyang aki “an magigin dahilan kan pagbagsak asin kan pagbangon nin dakul sa Israel” asin na makakaeksperyensiya siya nin kamunduan, siring sa matarom na espada na papalagbason sa saiya.—Lucas 2:34.\nYaon man sa aldaw na ini an 84 anyos na propetisang si Ana. Sa katunayan, dai siya nuarin man nagpalta sa templo. Kan oras mismong ini, nagdulok siya ki Jose, ki Maria asin sa umboy na si Jesus. Nagpuon si Ana na magpasalamat sa Diyos asin nagtaram manungod ki Jesus sa gabos na maghihinanyog.\nImahinara kun gurano nanggad kaugma si Jose asin Maria huli sa mga pangyayaring ini sa templo! Siguradong an gabos na ini nagpapatunay na an saindang aki iyo an Saro na Ipinanuga nin Diyos.\nNuarin nakaugalian na tawan nin pangaran an sarong lalaking umboy na Israelita?\nAno an dapat gibuhon nin sarong ina pag an saiyang aking lalaki 40 aldaw na, asin base sa idinulot ni Maria, ano an masasabi ta manungod sa kamugtakan niya sa buhay?\nSa templo, sairisay an nakamidbid kun siisay si Jesus, asin paano ninda ini ipinahiling?\nI-share I-share An Ipinanugang Aki\njy kap. 6 p. 20-21


Andaya bagong majority floor leader sa Camara-Baja\nAn congresista kan primer distrito kan Camarines Sur, Abogado Rolando Andaya Jr. iyo na an bagong majority floor leader sa Camara-Baja kasunod kan ginibong pag-okag nin mga committee chairmanship sa bagong liderato ni House Speaker Gloria Macapagal-Arroyo.\nEnot nang sinayumahan kan congresista an pagpugol kan sinambit na posisyon alagad dai na siya nakasayuma kan si House Speaker Arroyo iyo an naghagad na dapat an congresista kan Camarines Sur iyo an magribay na bagong majority floor leader karibayan ni Congresista Rodolfo Fariñas kan Ilocos Norte.\nAfuera pa kaini, siya pa an pigborotohan kan mayoriang miembros na maging chairman kan Committee on rules.\nMayoria sa mga Bikolanong lehislador nagsuporta sa pagribayan nin liderato sa Camara-Baja nganing mapatalsik si dating House Speaker Pantaleon Alvarez na midmid na alipores ni Presidente Rodrigo Duterte.\nSa limang congresista kan Camarines Sur kabale sa nagsuporta ki CGMA iyo sinda Salvio Fortuno kan ika-limang distrito, Noli Fuentebella kan ika-apat na distrito, LRay Villafuerte kan segundo distrito mantang si Gabriel H. Bordado Jr. kan tercer distrito dai nagparticipar sa borotohan.\nAn congresista kan tercer distrito kan Camarines Sur kabale sa 24 mga congresista na miembros kan minority group. Saiyang sinabi na sa bagong liderato ni CGMA nagtutubod sinda na marerealisar an ‘’democratic process’’ sa camara bakong arog kan nagtalikod na dating House Speaker Alvarez na nagiging brasohan an proceso sa pagpalusot nin bill.\nSa liderato ni Arroyo, sinabi ni Andaya na magkakaigwa sinda nin legislative agenda nganing tawan nin prioridad si mga importanteng propuestong ley asin dai magiging fuersahan na magborotohan tolos envez tatawan buelo an mga congresista na na makaparticipar sa mahiwas na deliberasyon.\nSi Andaya, ultimo nang termino bilang congresista mientras na an saiyang pig-aandaman ngonian iyo an pagcandidato bilang gobernador sa maabot na pirilian lokal sa Mayo 2019. (dpa)


(src)="2"> Sa anong mga kamugtakan puedeng pag - isipan an pagpabautismo giraray ?\n(src)="12"> Suminimbag sia na may pag - oyon sa mga hapot mapadapit sa pagdusay asin bautismo .\n(src)="13"> Dangan sia nagsangli nin gubing asin aktuwal na ilinubog sa tubig .\n(src)="14"> Kun siring , rasonableng maniwala na lubos niang nasabotan an pagkaseryoso kan saiyang ginigibo kaidto .\n(src)="15"> Huli kaini , tatrataron sia kan kamagurangan bilang sarong bautisado .\n(src)="17"> Sa katapustapusi , an pagpabautismo giraray sa nagkapirang kamugtakan ( arog baga nin kakulangan nin igong pakasabot sa Biblia kan an saro magpabautismo ) sarong personal na desisyon .\n(src)="18"> Ano an mga maninigong konsideraron nin mga Kristiano kun dapit sa iribang pag - erok sa sarong istaran ?\n(src)="19"> An gabos nangangaipo nin istaran .\n(src)="20"> Minsan siring , dakol na tawo ngonyan an mayo nin sadiring harong .\n(src)="21"> Huli sa pinansial na situwasyon , problema sa salud , o iba pang dahelan , tibaad kaipuhan na iribang mag - istar an magpaparyente .\n(src)="27"> Sairisay an mga tawong ini ?\n(src)="28"> Sinda daw mga parasamba ki Jehova ?\n(src)="29"> Sinda daw namumuhay kaoyon kan mga pamantayan kan Biblia ?\n(src)="30"> “ Dai kamo magpalagalag , ” an isinurat ni apostol Pablo .\n(src)="31"> “ An maraot na pag - iriba nakakaraot sa marahay na mga ugale . ” — 1 Cor .\n(src)="32"> 15 : 33 .\n(src)="33"> Ipinapaliwanag kan Kasuratan na kinokondenar ni Jehova an pakikisaro asin pagsambay .\n(src)="34"> Kaya an ano man na areglo sa pagtorog na nagtotogot sa mga bakong mag - agom asin bakong magkasekso na mag - ibanan na garo mag - agom malinaw na dai inaako nin Dios .\n(src)="35"> Dai gugustohon nin sarong Kristiano na magdanay sa sarong lugar na dian kinokonsinte an imoralidad .\n(src)="36"> Dugang pa , sinasadol kan Biblia an gabos na nagmamawot kan pabor nin Dios na ‘ dumulag sa pakikisaro . ’\n(src)="37"> Kun siring , madonong para sa mga Kristiano na likayan an ano man na areglo sa pag - istar na puedeng magin dahelan na masugotan sinda na gumawe nin imoral .\n(src)="38"> Kuanon niatong halimbawa an situwasyon kun saen an nagkapirang Kristiano nagtotorog sa saro sanang harong .\n(src)="39"> An siring daw na areglo posibleng magresulta sa nakakatentar na mga situwasyon ?\n(src)="40"> Paano kun nanongod na an duwang bakong mag - agom iyo sana an nawalat sa harong huling an iba na nag - iistar dian temporaryong naghale ?\n(src)="41"> Siring man , magigin peligroso sa moral para sa duwa na daing agom pero may romantikong interes sa lambang saro na mag - istar sa saro sanang harong .\n(src)="42"> Madonong nanggad na likayan an arog kaining mga situwasyon .\n(src)="43"> Kaagid kaiyan , bakong tama para sa dating mag - agom na nagdiborsio na padagos na mag - istar sa saro sanang harong .\n(src)="44"> An saindang pagigin dating magkadayupot madali sanang magresulta sa imoral na paggawe . — Tal .\n(src)="45"> 22 : 3 .\n(src)="46"> An huri alagad mahalagang bagay man na dapat konsideraron iyo an pagmansay kan komunidad sa mga desisyon nin sarong Kristiano .\n(src)="47"> An areglo sa pag - istar na sa paghona nin saro puede na alagad minaresulta sa negatibong orolay sa komunidad dapat tawan nin atension .\n(src)="48"> Nungka niatong gugustohon na an satong paggawe magtao nin katuyawan sa ngaran ni Jehova .\n(src)="49"> Arog kaini an sabi ni Pablo : “ Dai kamo magin mga dahelan nin pagkasingkog sa mga Judio saka sa mga Griego patin sa kongregasyon nin Dios , kun paanong ako nagpapaoyon sa gabos na tawo sa gabos na bagay , na dai ko hinahanap an sadiri kong kapakanan kundi an sa dakol , tanganing sinda maligtas . ” — 1 Cor .\n(src)="50"> 10 : 32 , 33 .\n(src)="51"> An paghanap asin pag - areglo nin angay na maiistaran tibaad magin depisil nanggad para sa mga nagmamawot na suportaran an matanos na mga pamantayan ni Jehova .\n(src)="52"> Minsan siring , an mga Kristiano dapat na “ padagos na seguradohon kun ano an inaako kan Kagurangnan . ”\n(src)="53"> Kaipuhan nindang siertohon na mayong malaswa na nangyayari sa laog kan saindang harong .\n(src)="54"> Sa paggibo kaini , an mga Kristiano kaipuhan na mamibi para sa paggiya nin Dios asin gibohon an gabos nindang mahihimo tanganing protehiran an pisikal asin moral na kapakanan nin lambang saro patin an marahay na ngaran ni Jehova .\n(src)="1"> Binago kan Biblia an Saindang Buhay\n(src)="2"> ANO an nakapahiro sa sarong hoben na babae na bumalik sa tinalikodan niang mga pamantayan sa relihion na nanodan nia poon sa pagkaaki ?\n(src)="3"> Basahon an sinabi nia .\n(src)="4"> “ Igwa Na Ngonyan nin Tunay na Katuyohan an Buhay Ko . ” — LISA ANDRÉ\n(src)="5"> TAON NIN PAGKAMUNDAG : 1986\n(src)="6"> GINIKANAN NA NASYON : LUXEMBOURG\n(src)="7"> DATING SUTIL NA AKI\n(src)="8"> AN BUHAY KO KAIDTO : Nagdakula ako sa Bertrange , sarong sadit , malinig , ligtas , asin maoswag na banwaan na harani sa siudad nin Luxembourg .\n(src)="9"> Ako an kangudhan sa limang magturugang .\n(src)="10"> Saksi ni Jehova an mga magurang ko , asin nagmaigot sindang marhay na itadom sa samong magturugang an Kristianong mga pamantayan .\n(src)="11"> Kan ako tin - edyer na , nagpoon akong magdudang marhay sa mga itinotokdo kan mga Saksi ni Jehova .\n(src)="12"> Kan enot , dai ko inintindi an mga pagdudang ini , alagad luway - luway na nagluya an sakong pagtubod .\n(src)="13"> Ginibo kan sakong mga magurang an bilog nindang makakaya tanganing giyahan ako sa tamang dalan , alagad sinayumahan ko an saindang tabang .\n(src)="14"> Dai ninda aram , nakikiibaiba ako sa mga hoben na mayong gayong paggalang sa autoridad .\n(src)="15"> Gusto ko an katalingkasan na garo baga iinaalok kan saindang estilo nin pamumuhay .\n(src)="16"> Sige mi sanang parti , nakikidorog kami maski kiisay , asin nag - aabuso nin droga saka inomon na de alkohol .\n(src)="17"> Sa primero , naoogma akong makiiba sa mga tawong garo baga lubos na nag - oogma sa buhay .\n(src)="18"> Pero , an totoo , bako talaga akong maogma .\n(src)="19"> Mayo talagang saysay an buhay ko kan kaibaiba ko sinda ; sinda gabos mayong pakiaram sa ano man na bagay .\n(src)="20"> Sa kabaliktaran , nahahadit ako sa mga isyu na siring baga kan lakop na inhustisya sa kinaban .\n(src)="21"> Sa pag - agi nin panahon , paorog nang paorog akong namomondo .\n(src)="22"> KUN PAANO BINAGO KAN BIBLIA AN BUHAY KO : Sarong aldaw , kan ako 17 anyos , grabe an kamondoan ko .\n(src)="23"> Kan marisa kan sakong ina na mamondoon ako , sinabihan nia ako na mag - adal giraray kan Biblia .\n(src)="24"> Dinagka nia ako na siyasaton an mga katokdoan kaiyan asin magdesisyon para sa sakong sadiri kun baga gusto kong mamuhay kaoyon kaiyan o dai .\n(src)="25"> An sinserong pag - oolay na idto nagin kapinonan nin dakulang pagbabago sa buhay ko .\n(src)="26"> Nag - oyon akong makipag - adal nin Biblia sa sakong matuang tugang na si Caroline asin sa saiyang agom na si Akif .\n(src)="27"> Dai sia pinadakula bilang Saksi ni Jehova alagad sia nagin Saksi kan sia adulto na .\n(src)="28"> Huli sa dating buhay ni Akif , nakamate ako na masasabi ko sa saiya an gusto kong sabihon , asin iyan mahalaga sa sako .\n(src)="29"> Aram ko na bakong angay sa sarong Saksi an sakong estilo nin pamumuhay , alagad kan enot , an pagmate ko may deretso akong gibohon an ano man na gusto kong gibohon sa buhay ko .\n(src)="30"> Minsan siring , sa pag - adal ko kan Biblia , naaraman ko na an sakong paggawe may epekto sa namamatean ni Jehova .\n(src)="31"> ( Salmo 78 : 40 , 41 , BPV * ; Talinhaga 27 : 11 ) Nasabotan ko man na may epekto man iyan sa ibang tawo .\n(src)="32"> Mantang orog ko pang sinisiyasat an Biblia , naaaraman ko na may makatanosan asin nakakakombensir na mga dahelan na magtubod na iyan Tataramon nin Dios .\n(src)="33"> Halimbawa , nanodan ko an dakol na hula sa Biblia na naotob — na makangangalas an pagkaeksakto .\n(src)="34"> An siring na kaaraman nakatabang sa sako na mawara an mga pagduda ko kan enot .\n(src)="35"> Mga sarong taon pagkapoon kong mag - adal kan Biblia , dinalaw mi kan sakong mga magurang an matua kong tugang na lalaki na nagboboluntaryo sa sangang opisina kan Mga Saksi ni Jehova sa Alemania .\n(src)="36"> Kan maheling ko kun gurano kaogma an sakong tugang , napukaw nanggad an boot ko .\n(src)="37"> An kaogmahan na iyan an talagang hinahanap ko !\n(src)="38"> Napahanga man akong marhay sa iba pang mga Saksi na nagboboluntaryo duman .\n(src)="39"> Laen nanggad sinda sa mga dating kaibaiba ko na madaya asin mahilig sa kaalingan .\n(src)="40"> Dai nahaloy pagkatapos kaiyan , odok sa puso akong namibi ki Jehova na nanunugang paglilingkodan ko sia sa bilog kong buhay .\n(src)="41"> Sa edad na 19 , sinimbolisaran ko an sakong pagdusay ki Jehova paagi sa pagpabautismo .\n(src)="42"> KUN PAANO AKO NAKINABANG : Igwa na ngonyan nin tunay na katuyohan an buhay ko .\n(src)="43"> Naoogma ako sa pagtotokdo kan Biblia sa iba , na tinatabangan sindang makanood manongod ki Jehova asin sa mga panuga nia sa maabot na panahon .\n(src)="44"> Nakinabang man an sakong pamilya — dai na sinda naghahadit sa sako .\n(src)="45"> Aram ko an sakong nakaaging mga sala , alagad pinagmamaigotan kong dai na pagparaisipon iyan .\n(src)="46"> Imbes , nagpopokus ako sa pagpapatawad ni Jehova asin sa saiyang mamomoton na interes sa sako .\n(src)="47"> Bilog na puso akong minaoyon sa mga tataramon sa Talinhaga 10 : 22 , na nagsasabi : “ An bendisyon nin KAGURANGNAN nakakapayaman , asin dai niya iyan dinadagdagan nin kamondoan . ”\n(src)="48"> [ Nota sa Ibaba ]\n(trg)="48"> [ Kukwe nieta página 14 ]\n(src)="50"> [ Blurb sa pahina 12 ]\n(src)="51"> “ Sige mi sanang parti , nakikidorog kami maski kiisay , asin nag - aabuso nin droga saka inomon na de alkohol ”\n(trg)="49"> “ Nun nämene niken bieta jökräbätä , nun nämene dö ñain krubäte aune droka duen , bätä nun nämene nemen ni ño ño erere ben ”\n(src)="52"> [ Blurb sa pahina 13 ]\n(trg)="50"> [ Kukwe nieta página 15 ]


An mga hayop (Ingles: animal) (inaapod man na Metazoa) iyo mga multiselular na eukaryotikong organismo na minaporma sa biyolohikal na kahadeang Animalia. Sa pirang eksepsyon, an mga hayop iyo nagkokonsumo nin mga organikong materyal, naghahangos nin oksiheno, nakakahiro, napapasairarom sa sekswal na reproduksyon, sagkod nagdadakula gikan sa labot na ispero nin selula, an blastula, durante kan paghaman nin embryo.\nHarus 1.5 na milyong nabubuhay na espesye nin mga hayop an bistado—kun sain sarong milyon iyo an mga insekto—pero naestima daa na igwang harus 7 na milyong espesye nin hayop sa kabilugan. An laba kan mga hayop iyo may rango gikan sa 8.5 micrometres (0.00033 in) hasta 33.6 metres (110 ft). Sinda iyo igwa nin kompleksong interaksyon sa lambang saro asin sa saindang kapalibotan, na minaporma nin intrikadong pagkakan na sapot. An siyentipikong pag-aadal nin mga hayop iyo an solohiya.\nAn Wikimedia Commons igwa nin medya dapit sa Animalia.\nAn Wikispecies igwa nin impormasyon na relatibo sa Animalia.\nAnimal Diversity Web – database nin mga hayop kan Unibersidad kan Michigan\nARKive – multimedya na database kan nasa peligro/protektadong mga espesye\nKinua sa "https://bcl.wikipedia.org/w/index.php?title=Hayop&oldid=207276"\nHuring binago an pahinang ini kaitong 16 Hunyo 2021, alas 04:41.


Mga tataramon sa Bikol - Wikipedia\nNakagrupo sa apat an mga tataramon sa Rehiyon Bikol sa Filipinas. Kabali digdi an tulong grupo o pamilya nin mga tataramon na Bikol asin an grupo nin mga tataramon na Bisakol.\n1.1 Baybayon na Bikol\n1.2 Kadagaan na Bikol\n1.3 Norteng Catanduanes Bikol\n2 Iba pang mga tataramon\nAn mga tataramon sa Bikol kabali sa pamilya kan tataramon na Sentral na Pilipinas na kabali man an Tagalog asin mga tataramon na Bisaya.\nBaybayon na BikolLiwaton\nAn Baybayon na Bikol o Norteng Bikol pigtataram kan labi sa 2.4 milyon katao sosog sa 1990 sensus sa gabos na mga probinsya kan Rehiyon Bikol: Camarines Norte, Camarines Sur, Albay, Catanduanes, Sorsogon, asin Masbate.\nNababangâ pa man an Baybayon na Bikol sa apat (o tulong) mga tataramon:\n1. Bikol Sentral o Central Bikol\nIgwa ini nin mga diyalekto:\nBikol-Naga o an pinamumugtak na estandarteng Bikol - pigtataram sosog sa tataramon sa Syudad nin Naga; primer sagkod terser distrito kan Camarines Sur; sagkod San Pascual, Masbate sa isla kan Burias\nBikol-Daet - pigtataram sa Daet, Camarines Norte asin mga banwaan sa sur kaini\nBikol-Legazpi - pigtataram sa mga Syudad nin Legazpi, Syudad nin Tabaco sagkod mga banwaan sa baybayon kan Albay sa subangan; asin norteng-subangan kan Sorsogon. Igwa nin kadikit na kaibahan sa bokabularyo an diyalekto kan Naga asin Legazpi, siring sa British asin American English\nBikol-Partido - pigtataram sa mga banwaan sa ikalimang distrito kan Camarines Sur: Ocampo, Goa, Tigaon, Lagonoy, Sagñay, asin San Jose\n2. Mt. Isarog Agta\n3. Mt. Iraya Agta\n4. Viracnon - pigtataram sa sur kan Catanduanes\nAn diyalekto sa Syudad nin Naga asin pagtaraid na mga banwaan iyo an pigbabasaran kan estandarteng tataramon kan Bikol Sentral sa media, lingua franca asin simbahan.\nKadagaan na BikolLiwaton\nAn Kadagaan na Bikol o Sur na Bikol pigtataram kan labi sa 1.1 milyon katao sa ikalimang distrito kan Camarines Sur asin sa sulnopan na parte kan Albay asin Sorsogon.\nNababangâ pa man an Kadagaan na Bikol sa tulong mga tataramon:\n1.Rinconada Bikol - pigtataram sa Syudad nin Iriga, mga banwaan kan Bula, Baao, Balatan, Baao, sagkod Nabua, asin parte kan Minalabac, Pili sagkod Buhi sa Camarines Sur\n2.Buhi Bikol o Buhinon - pigtataram sa Buhi, Camarines Sur asin parte kan Syudad nin Iriga\n3.Libon Bikol - pigtataram sa Libon, Albay\n4.West Albay Bikol o Oasnon - pigtataram sa Syudad nin Ligao, asin mga banwaan kan Oas, Polangui sagkod Pio Duran sa Albay\n5.Miraya Bikol - pigtataram sa Guinobatan, Camalig, Daraga, Jovellar sa Albay, asin Donsol sagkod Pilar sa Sorsogon\n6.Mt. Iriga Agta\nNorteng Catanduanes BikolLiwaton\nAn Norteng Catanduanes Bikol o Pandan Bikol pigtataram kan haros 80,000 katao sa mga banwaan sa gamping norte kan Catanduanes: Caramoran, Pandan, Bagamanoc, Panganiban, asin Viga\nAn Bisakol iyo an mga tataramon na Bisaya na pigtataran sa rehiyon Bikol. An mga tataramon na ini agid sa Waray-Waray asin Hiligaynon alagad impluwensyado kan ibang mga tataramon na Bikol. Igwang haros 850,000 na mga parataram nin Bisakol, kabali an haros 530,000 na mga Masbatenyo.\nNababangâ pa man an Bisakol sa tulong mga tataramon:\n1. Masbatenyo - pigtataram sa Syudad nin Masbate, asin mga banwaan kan Mobo, Uson, Dimasalang, Palanas, Masbate, Aroroy sa isla kan Masbate, enterong isla kan Ticao, asin Claveria sa sur na parte kan isla kan Burias.\n2. Sentral na Sorsogon o Masbatenyo Sorsogon - pigtataram sa ciudad kan Syudad nin Sorsogon, Castilla, Casiguran, asin Juban sa Sorsogon\n3. Sur na Sorsogon', Waray Sorsogon o Gubatnon Bikol - pigtataram sa Gubat, Barcelona, Bulusan, Santa Magdalena, Matnog, Irosin, asin Bulan sa Sorsogon\nIba pang mga tataramonLiwaton\nIgwa pa man nin mga tataramon na piggagamit sa Bikol.\nTagalog - kadaklan na parte kan Camarines Norte asin sa banwaan kan Del Gallego sa Camarines Sur alagad may pagkakaiba\nIlonggo o Hiligaynon - sa sur-sulnupan na parte kan Masbate o sa mga banwaan kan Balud asin Mandaon\nCebuano - sa sur-subangan na parte kan Masbate o sa Placer, Cataingan, Pio V. Corpuz asin Esperanza\nSorsogon Ayta - sa Prieto Diaz, Sorsogon\nCamarines Norte Agta - sa Santa Elena asin Labo sa Camarines Norte\nBansa.org Bikol Dictionary\nBicolano.org Bicol Portal\nPinaghugot gikan sa "https://bcl.wikipedia.org/w/index.php?title=Mga_tataramon_sa_Bikol&oldid=160940"\nLast edited on 26 Hunyo 2016, at 02:22\nHuring pigliwat an pahinang ini kan 26 Hunyo 2016, alas 02:22.


Home / Albay / mayon / MayonPH / News / Water source na causa nin diarrhea sa 3 evacuees sa Albay, bawal ng inuman\nWater source na causa nin diarrhea sa 3 evacuees sa Albay, bawal ng inuman\nBicol Standard Newspaper Wednesday, January 17, 2018 Albay, mayon, MayonPH, News\nGuinobatan, Albay – Ipinagbawal na kan Lokal na gobyerno an pag inom gikan sa water source kan sarung barangay na nag causa ngani magka diarrhea an 3 mga evacuees.\nSa intrivista kay Mr. Igmedio Vericio Jr, an MDRRM Officer kan Guinobatan, sinabi kaining pinatanidan na suboot an mga evacuees kan Muladbucad Grande Elementary school na dae na magharok nin tubig sa lugar kung gagamiton man sana na pang inom.\nNapag araman na kataid lang kan gate kan nasabing eskwelahan an kinamumugtakan kan water imponding source na pig inuman kan 3 mga evacuees na nagkurulog an tulak kan nakalihis na aldaw.\nSegun kay Vericio, posibleng nakontaminar an tubig dara kan matinding mga uuran kan puon kan mga nakalihis pang aldaw.\nTa ngani na makasiguro, sa sarung poso na sana pipaharok an mga evacuees, kung saen, mga 100 metros na distansiya gikan sa nasabing eskwelahan.\nAn nasabing poso an tested na suboot na malinig asin salbadong inumon.\nApwera kaini, nagpadara naman suboot sinda nin mga mineral water sa mga residentes sa lugar an MDRRMo, asin sa aga ma set up naman sinda nin water purifying machine sa Munisipyo ngani na padagos na makapag supply nin malinig na tubig inumon.\nSa ngonyan, 79 families o 310 na persona an yaon nag-uukupar sa Muladbucad Grande Elementary School.\nAn mga ini an gikan sa tulong mga sitios kan nasabing barangay na nasa laog kan 6kms PDZ asin 7 kms extended danger zone.\nSa kabilugan, igwa nin 1, 233 families o 4,342 na evacuees an Guinobatan, hale sa mga barangay kan Maninila, Tandarora, Masarawag,a sin Muladbucad grande. (Vince VIllar)\nWater source na causa nin diarrhea sa 3 evacuees sa Albay, bawal ng inuman Reviewed by Bicol Standard Newspaper on Wednesday, January 17, 2018 Rating: 5


MOSIAH TSAPTER 7\nSi Ammon an nakatagbo kan daga nin Lehi-Nephi kun saen si Limhi iyo an hade --- An mga katawohan ni Limhi yaon sa pagka-uripon kan mga Lamanita --- Si Limhi nagkulibat kan saindang kasaysayan --- Sarong propeta (Abinadi) nagtestimonya na si Cristo sarong Diyos asin Ama kan gabos na mga bagay --- An siisay an nagtanom nin kadaendatahan nag-aani nin arimpos na paros, asin an siisay man na nagbugtak kan saiyang tiwala sa Kagurangnan maliligtas.\nAsin ngonian, ini nangyaring naglipas na pagkatapos na si hadeng Mosiah nagkaigwa nin padagos na katuninongan sa laog nin tulong taon, siya nagmawot na maaaraman an mapanungod sa mga katawohan na nagharale tanganing mag-erok sa daga nin Lehi-Nephi, o sa siyudad nin Lehi-Nephi; nin huli ta an saiyang mga katawohan dae na ning nadadangog manungod sainda magpoon sa panahon kan sinda pahumalion sa daga nin Zarahemla; kun kaya, sinda an nagpahandal sa saiya sa paagi kan saindang mga karantiyawan.\n2 Asin ini nangyaring naglipas na si hadeng Mosiah nagtugot sa desisais kan saindang makukusog na mga tawo na magpasiring sa daga nin Lehi-Nephi, na tanganing aramon an mapanungod sa saindang katugangan.\n3 Asin ini nangyaring naglipas na sa pagkaaga sinda nagpoon na magpahumalion, na yaon sa pag-iriba ninda iyo an sarong Ammon, siya bilang sarong makusog asin mapusog na tawo, asin sarong mako-apo ni Zarahemla; asin siya man an saindang tagapamayo.\n4 Asin ngonian, sinda dae nakakaaram kan dalan na dapat nindang pagtahakon sa kaparangan pasiring sa daga nin Lehi-Nephi; kun kaya sinda nagparalakaw nin kadakul na mga aldaw sa kaparangan, sa laog nin kwarentang aldaw sinda nagralakaw.\n5 Asin kan sinda nagparalakaw nin kwarentang aldaw sinda nakaabot sa sarong bulod, na yaon sa norteng parte kan daga nin Shilom, asin duman sinda nagturogdok kan saindang mga tolda.\n6 Asin si Ammon nagpaiba sa tulo nindang katugangan, asin an saindang mga pangaran iyo si Amaleki, Helem, asin Hem, asin sinda nagpasiring duman sa daga nin Nephi.\n7 Asin hilnga, saindang nakahilingan an hade nin mga katawohan na yaon sa daga nin Nephi, asin sa daga nin Shilom; asin sinda pinalibutan kan mga guwardiya nin hade, asin dinarara, asin ginarapos, asin pinagparalaog sa prisohan.\n8 Asin ini nangyaring naglipas kan sinda yaon na sa laog kan prisohan nin duwang aldaw saka sinda dinarara sa atubangan nin hade, asin an saindang mga gapos hinurubad; asin sinda nagtindog sa atubangan nin hade, asin pinagtugutan, o ngani sinugo, na sinda dapat magsimbag sa mga kahaputan na saiyang ihahapot sa sainda.\n9 Asin siya nagsabi sa sainda: Hilnga, Ako si Limhi, an akeng lalake ni Noah, na akeng lalake ni Zeniff, na naggikan pa sa daga nin Zarahemla na tanganing iyo an magmamana kaining daga, na iyo an kadagaan kan saindang mga ama, na iyo an hinimong hade sa paagi nin boses nin mga katawohan.\n10 Asin ngonian, ako nagmamawot na maaraman an dahilan kun tadaw baya ta kamo makukusog an mga boot na magrani sa mga dingdding kaining siyudad, na kun noarin ako, sa sakuyang sadire, yaon sa pag-iriba kan sakuyang mga guwardiya sa luwas kan trangkahan?\n11 Asin ngonian, nin huli sa kausang ini ako nagtugot na kamo buhayon, na tanganing ako puwedeng manghaputan sa saindo, o ta kun dae ako kuta na nagkausa na an sakuyang mga guwardiya iyo mismo an nagpmugtak saindo sa kagadanan. Kamo tinutugutan kong magtaram.\n12 Asin ngonian, kan si Ammon nahiling na siya tinugutan na magtaram, naglakad siya nin paenotan asin nagduko kan saiyang sadire sa atubangan kan hade; asin sa pagbuhat giraray siya nagsabi: O hade, ako nagpapasalamat na gayo sa atubangan nin Diyos sa aldaw na ini na ako buhay pa, asin na ako tinutugutan na magtaram; asin ako maghihingoha na magtaram na may kaisogan;\n13 Nin huli ta ako may kaseguruhan na kun ikaw nakamidbid sako ika dae kuta na nagtugot na ako dapat na magsul-ot kaining mga gapos. Nin huli ta ako si Ammon, asin ako an mako-apo ni Zarahemla, asin nagpadigde sa daga nin Zarahemla na tanganing manghaputan mapanungod sa samuyang mga katugangan, na si Zeniff iyo an nagdara paluwas sa dagang idto.\n14 Asin ngonian, ini nangyaring naglipas na pagkatapos na si Limhi nakadangog sa mga tataramon ni Ammon, siya nagin maogmahong marhay, asin nagsabi: Ngonian, ako nakakaaram na may kasegurohan na an sakuyang mga katugangan na yaon sa daga nin Zarahemla mga buhay pa. Asin ngonian, ako mag-oogma; asin sa pagkaaga ako maghihimo na an sakuyang mga katawohan mag-oogma man.\n15 Nin huli ta hilnga, kami yaon sa pagka-uripon nin mga Lamanita, asin kami pinagbubuwisan nin sarong buwis na magabat na gayo na pinagbabayadan. Asin ngonian, hilnga, an samuyang mga katugangan iyo mismo an magliligtas samuya paluwas sa samuyang pagka-uripon, o paluwas sa mga kamot kan mga Lamanita, asin kami magigin mga uripon ninda; nin huli ta ini marahay na kami magigin mga uripon kan mga Nephita kesa na magbabayad nin kagalangan sa hade kan mga Lamanita.\n16 Asin ngonian, si hadeng Limhi nagsugo sa saiyang mga guwardiya na dapat na dae na ninda paggapuson pa si Ammon ni an saiyang mga katugangan, pero himoon na sinda dapat na magpaduman sa sarong bulod na yaon sa norte kan Shilom, asin darahon an saindang mga katugangan palaog sa siyudad, na sa kahaluyan sinda puwedeng magkakakan, asin mag-iinom, asin makapagpahingalo kan saindang mga sadire gikan sa mga kapagalan kan saindang paglakbay; nin huli ta sinda nagtios nin kadakul na mga bagay; sinda nagtios nin kagutuman, pagkapaha, asin kakulugan nin hawak.\n17 Asin ngonian, ini nangyaring naglipas na kinaagahan na si hadeng Limhi nagpadara nin sarong proklamasyon sa gabos niyang mga katawohan, na tanganing sa kahaluyan sinda puwedeng magkakatiripon kan saindang mga sadire na magkasararo sa templo, na magdangog kan mga tataramon na saiyang itataram sa sainda.\n18 Asin ini nangyaring naglipas na kan sinda nagkatiripon-tipon na kan saindang mga sadire na magkasararo na tanganing siya makakapagtaram sa sainda kaining kadunungan, na nagsasabi: O kamo, mga katawohan ko, itaas an saindong mga payo asin magin maaling; nin huli ta hilnga, an oras harani na, o ini dae na gayong harayo, na kita dae na masasakupan kan satuyang mga kaiwal, maski na ngani sa satuyang kadakul na pakikipaglaban, na ngani nagin mayong kamugtakan; pero ako may tiwala na igwa pang natatada na sarong pakikipaglaban na kaipuhan na gibohon.\n19 Kun kaya, iangat an saindong mga payo, asin mag-ogma, asin ibugtak nin an pagtitiwala sa Diyos, na sa Diyos na iyo an Diyos ni Abraham, asin ni Isaac, asin ni Jacob; asin man, na an Diyos na iyo an nagdara kan mga kaakian nin Israel paluwas sa daga nin Ehipto, asin nagkausa na sinda maglakaw sa katahawan nin Pulang Dagat sa dagang na daga, asin nagpakakan sainda nin manna na tanganing sinda dae magkakagaradan sa kaparangan; asin kadakul pang mga bagay na saiyang ginibo para sa sainda.\n20 Asin giraray, iyo man giraray na Diyos na iyo an nagdara kan satuyang mga ama paluwas sa daga nin Jerusalem, asin iyo an nagbantay asin nag-ingat sa saiyang mga katawohan maski ngani ngonian; asin hilnga, ini nangyari nin huli kan satuyang mga kadaendatahan asin mga karigsokan, na siya an nagdara satuya kaining pagkasakop.\n21 Asin kamo gabos an mga testigo sa aldaw na ini, na si Zeniff, na iyo an ginibong hade sa mga katawohan na ini, siya bilang sobrang gayo an karahayan na tanganing manahon an daga kan saiyang mga ama, kun kaya bilang nalinlang sa paagi katusohan asin pandadaya ni hadeng Laman, na iyo na pagkatapos na maglaog sa sarong kasunduan ki hadeng Zeniff, asin bilang nagpaubaya sa saiyang mga kamot na pagsadirehon an sarong parte nin daga, o maski ngani sa siyudad ni Lehi-Nephi, asin an siyudad nin Shilom; asin an kadagaan sa palibot---\n22 Asin an gabos na ini saiyang ginibo, nin huli ta sa sarong bugtong na katuyuhan na darahon ining mga katawohan sa pagkalupig asin sa pagkasakop. Asin hilnga, kita sa oras na ini nagbayad nin kagalangan sa hade nin mga Lamanita, sa kantidad na sarong kabanga kan satuyang mais, asin kan satuyang sepada, asin maski ngani an gabos nyatong anihon sa lambang klase, asin sarong kabanga para sa pagdakula kan satuyang mga hayop asin kan satuyang pasabsaban; asin maski na ngani sarong kabanga kan gabos nyatong kaigwahan o pagsadirehon an hade nin mga Lamanita na iyo an naghahagad satuya, o kan satuyang mga buhay.\n23 Asin ngonian, bako daw na ini magabat na pasanon? Asin bako ini, na an satuyang kasakitan, grabe? Ngonian hilnga, sa paanong dakulang rason na tanganing kita magmumundo.\n24 Iyo, ako nagsasabi sa saindo, dakulang gayo an mga rason na kita dapat na magmundo; nin huli ta hilnga pira baya sa satuyang mga katugangan an nagkagaradan na asin an saindang mga dugo nagbulos na mayong kamanungdanan, asin an gabos nin huli sa kadaendatahan.\n25 Nin huli ta kun an mga katawohan na ini dae nahulog sa kalapasan an Kagurangnan kuta na dae nagtugot na ining dakulang karaotan nag-abot sa sainda. Pero hilnga, sinda habong magdangog sa saiyang mga tataramon; pero may mga pag-iiriwal-iwal na yaon sa sainda, maski na ngani grabe na sindang pinnaghimong magpabulos nin dugo na sinda-sinda man sana.\n26 Asin sarong propeta nin Kagurangnan an saindang ginadan; iyo, sarong tawong pinili nin Diyos, na iyo an nagsabi kan saindang karaotan asin mga karigsokan, asin nagpropesiya nin kadakul na mga bagay na paabuton pa sana, iyo, maski ngani an pag-abot ni Cristo.\n27 Asin nin huli ta siya nagsabi sa sainda na si Cristo iyo sarong Diyos, an Ama nin gabos na mga bagay, asin nagsabi na siya magdadara sa saiyang sadire kan imahe nin sarong tawo, asin ini magin sarong imahe na arog sa sarong tawo na piglalang sa kapinunan pa; o sa ibang mga tataramon, siya nagsabi na an tawo piglalang arog sa imahe nin Diyos, asin na an Diyos kaipuhan na gayong magbaba sa kairiba kan mga kaarakian nin mga tawo, asin magdadara sa saiyang sadire nin laman asin dugo, asin maglalakaw sa ibabaw kan lalawgon nin mundo---\n28 Asin ngonian, nin huli ta siya nagsabi kaini, sainda siyang ginadan; asin kadakul pang mga bagay an saindang giniribo na iyo an nagdara nin kaanggutan nin Diyos laban sa sainda. Kun kaya, siisya pa man baya an magngangalas kun tadaw ta sinda yaon sa pagka-uripon, asin ta sinda hinampak nin mga makuring kasakitan?\n29 Nin huli ta hilnga, an Kagurangnan nakapagsabi: Dae ko dadangogon an sakuyang mga katawohan sa aldaw kan saindang kalapasan; pero ako magbubugtak nin kaulangan sa saindang mga dalan na tangaaning sinda dae magin asensado; asin an sainda man sanang kaggibohan iyo an magigin sarong pantumbang singkogan sa atubangan man sana ninda.\n30 Asin giraray, siya nagsasabi: Kun an sakuyang mga katawohan magtatanom nin kadaendatahan sinda mag-aani nin ata kaiyan na yaon sa arimpos na paros; asin an epekto kaiyan iyo an panhilo.\n31 Asin giraray siya nagsasabi: Kun an sakuyang mga katawohan magtatanom nin kadaendatahan sinda mag-aani nin paros gikan sa sirangan, na nagdadara nin madalion na pagkapahamak.\n32 Asin ngonian, hilnga, an promisa nin Kagurangnan nautob na, asin kamo hinampak asin sinasakitan.\n33 Pero kun kamo magbalik sa Kagurangnan na may kapanoan nin puso, asin magbugtak kan saindong pagtitiwala sa saiya, asin pagsibehan siya sa bilog na kaigotan nin isip, kun kamo gumibo kaini, siya maghihimo, na uyon sa sadire nyang kagustuhan asin kaogmahan, ililigtas kamo paluwas sa pagka-uripon.\n# posted by Unknown @ 4/23/2005 01:27:00 PM


Curriculum sa drug prevention i-aadaptar kan DepEd Sorsogon\nItutulod kan Department of Education (DepEd) sa Ciudad nin Sorsogon na i-adaptar man digdi an anti-illegal drug abuse curriculum sa segundarya na unikong pig-iimplementar sa lokal na gobierno kan Ciudad nin Naga na dakulang bagay sa drug prevention.\nIni an mga pahayag sa Bicol Mail ni Dr. William Gando, dating DepEd Supt. sa Ciudad nin Naga asin dai palang nahahaloy pigdestino na sa Ciudad nin Sorsogon.\nKun pig-iimplementar na sa Naga taño ta dai man puedeng gibohon sa Sorsogon alagad saiyang i-aatubang sa lokal na gobierno nganing saindang pag-olayan, sabi pa ni Gando.\nSi Consejal Joselito del Rosario iyo an padreno kan ordinansa sa curriculum sa drug prevention sa Sangguniang Panlungsod sa Ciudad nin Naga na inaprobaran kan Agosto 14, 2018 asin ngonian na school year iniimplementar na sa mga pampuliko asin pribadong escuelahan kan ciudad.\nAn ordinansa may titulong ‘’Development and integration of a localized, values-based and holistic anti-illegal drug abuse curriculum for high school level in Naga City’’.\nAntes na-aprobaran an ordinansa nag-agi sa halawig na proceso sagcod sa mga ginibong consultasyon sa mga pribado asin pampublikong escuelahan asin iba pang sektores sagcod finalmenteng na-aprobaran kan 2018 asin si Dr. Gando saro sa nagsuporta sa drug prevention curriculum.\nInomaw ni Gando an ordinansa kan City Hall huli ta unikong sa Ciudad nin Naga an igwa kaini sa enterong nasyon asin pinapaboran niya na i-adaptar man sa Sorsogon City.\nAn DepEd nagsusuporta sa campanya kan gobierno contra sa ilegal na droga nganing mailikay an jovenes sa ilegal na actividad.\nSi Gando, nagserbe nin apat na taon sa DepEd Naga huli kan marhay na acomplisimiento sa saiyang liderato asin pagiriba sa ahencia tinawan nin onra kan City Hall na saiyang pigrecibe pakatapos kan flag rising ceremony kan Oktubre 27.


Fake news kinukundenar kan CEGP\nSa inaatubang ngunian na mga misinformation asin fake news mantang nagrarani na an eleksyon nasyonal asin lokal, an College Editors Guild of the Philippines (CEGP) sa Bicol nanga-ngapudan sa mga politico na dai gamiton an Social Media sa saindang pagsasadiring interes ngani sanang ma-‘‘weaponized’’ an tawo sa mga inpormasyon para rauton an saindang kalaban sa maabot na eleksyon.\nGinagamit ini para imanepular an opinyon publico envez na tubodon sinda kan publico tibaad sinda man sana an bueltadahan alagad igwa man napapatubod kan salto asin putik na inpormasyon.\nIni an mga pahayag ni Abagail Kayla Bilan, regional coordinator kan CEGP Bicol mantang pigrurumdum kan campus writers an ika-doseng aniversaryo kan Maguindanao massacre kan Noviembre 23.\nNamamaniobra an opinyon kan publico sa katutuanan, dapat labanan an arog kaining sistema kan tradisyonal na politico.\nKomo joven na parasurat, sinabi pa ni Bilan pinapadagos kan CEGP an saindang advocacia nganing dai mawara an tunay na katutuanan asin mga isyu huli ta trabajo kan media workers an pagpaluwas kan bareta na may katutuanan.\nBako lang sa mga bareta alagad an katutuanan mismo an isasawalat na inpormasyon sa publico bakong pagmamanipula kan ibang mga politico.\nAn saindang advocacia laban sa fake news nagkakaigwa nin mga webinar, mag-educar sa publico asin campus writer, estudiantes, na dai basta magtubod sa disinformation.\nSaindang pinapaliwanag kun panong mabubusising marhay an inpormasyon lalo na kun makaduda.\nAn nangyayari pa sa ngunian nahahalon kan publico kun dai nag-aaram kan totoong inpormasyon sa social media, alagad sa saindang advocacia ipaintindi sa tawo an mga nagluluwas sa FB maging sa online dapat maging ‘‘matalino’’ an mga tawo kan credible information, sabi pa kan lider kan CEGP Bicol.\nNag-aapelar man sinda sa troller nin mga politico na tama na dai paglukohon an publico.\nAn social media ginagamit ngunian kan mga politico sa saindang amay na kampanya mantang igwa pang pandemya limitado an saindang paglibot-libot sa mga barangay huli sa pig-iimplementar na mga restrictions kan national IATF. (dpa)


Home / Bicol / Bicol News / News / PCA hadit sa pagbulasok kan presyo kan copra\nPCA hadit sa pagbulasok kan presyo kan copra\nBicol Standard Newspaper Monday, March 25, 2019 Bicol, Bicol News, News\nNAGA CITY -- Biyo nang nag aagrangay an mga para tanom nin niyog sa padagos na pagbarato kan presyo kan copra, na mayo pa nin nasisilag na banaag nin maski dikit na paglaom na mag bangon an presyo kaini.\nAn Philippine Coconut Authority (PCA) nag annunciar kan sarong aldaw na pig aadalan ninda na maghanap nin paagui para makahanap nin bagong merkado na pwedeng mag offrecir nin mas halangkaw na presyo, maski ngani bako man ini an saindang pinaka mayor na obligasyon.\nSa presente an presyo kan copra sa mga parabakal sa barangay nag subasob na nin sagkod sa P10 na sana an kilo, asin an pinakahalang nag aabot man sa P14.\nKan nagtalikod na taon, sa kapareyong bulan na Marso an copra binabakal sa presyong P22 an kada kilo.\nMientrastanto, igwa na suboot na nakaolay na companiya na pwedeng magbakal nin copra na mas huru-halangkaw an presyo, pero habo na nindang sambiton kun arin an companiyang ini, mantang dai pa tapos an negosasyon.\nMay nakatalaan pang gibohon na meeting kahampang an copra buyers na pwedeng magbakal nin mas huru-halangkaw na presyo, ki kan sa presenteng barakalan ngonian.\nApisar kan presenteng sitwasyon, na baratohon nang maray an presyo kan copra ngonian, an PCA nagsabi na igwa pa man guiraray nin paglaom na masakat an presyo kaini, sa maabot na mga aldaw.\nPCA hadit sa pagbulasok kan presyo kan copra Reviewed by Bicol Standard Newspaper on Monday, March 25, 2019 Rating: 5


Ibalong Festival - Wikipedia\nAn Ibhalong Festival sarong pagromdom asin pagrokyaw kan mga pangyaring gugurang igdi sa Kabikolan siring kan ipinamalas sa istorya kan epikong Ibalong. An tampok sa selebrasyon iyo an pagpadayaw sa tinampo nin mga sayaw, drama asin mga awit nagmumustra kan ralaban kan mga heroe sa epiko na sinda Handyong, Baltog asin Bantong asin kun pano ninda nadaog asin nasupil sa Oryol, Rabot buda an mga tandayagan na hayop arog ki Tandayag, asin mga opon na nagraratak sa mga tanoman kan mga Bikolnon.\nMakolor an selebrasyon, kun anon-anong pasamno sa lawas an sinusulot sa mga maraborab na kolor sa pagpahiling nin kaogmahan kan banwaan sararo sa pagtubod asin sa ginikanan.\nAn selebrasyon sarong semana na gayo. Napoon sa Oktobre 25 abot 31 kan taon. Pano ini nin mga iba-iba pang aktibidad siring sa Pagpasale kan mga manlaenlaen na lutong bikolnon, Patagalan sa pagkaon ki maharang na sili, pagpa-ayon sa mga isports, pagpatinda kan mga produktong Bikol siring sa handikrafs, kontes sa Pagarayonan nin mga Daraga.\nAn selebrasyon pinapahiling man an katibayan, an orag sabi kaiyan, an kaisogan sa tahaw nin anoman na kalamidad, bagyo man, linog, baha o pagputok kan magayon na Ma'yong asin padagos an paghhingoa na daing pagluya nin boot.\nAn pagrokyaw kan Ibalong Festival tongod sa Oktobre 25 abot Oktobre 31 taon-taon. Ginigibo ini sa syudad kan Legazpi. Kan 2008, an Sorsogon Donsol National High School iyo an kampeon para sa " Best in Exhibition" asin siring man sa "Costume and Props". an Camarines Norte State College guminana para sa "Best in Street Dancing". An Matacon National High School kan Albay iyo an nakasikwit kan premyo sa "Best in Music and Sound" award.\nMga Nota[liwaton | liwaton an gikanan]\n1. Retrato ginuno sa website kan UPIbalonBicol, Nov. 15, 2008\nPinaghugot gikan sa "https://bcl.wikipedia.org/w/index.php?title=Ibalong_Festival&oldid=96134"\nHuring pigliwat an pahinang ini kan 12 Oktobre 2011, alas 10:39.


SA CITY HALL: Lalas pinapahali na sa Casureco II\nMatapos apodon na ‘’ignorance and incompetent’’ si Project Supervisor asin Acting General Manager Nelson Lalas kan Camarines Sur II Electric Cooperative (Casureco II) sa privilege speech ni Consejal Joselito Del Rosario, hinuhurot na kan Sangguniang Panlungsod sa National Electrification Administration (NEA) na bawion na an nombramiento kan nakatukaw na PS/AGM kan cooperativa.\nSa sesyon regular kan SP kasoodmang Martes, Abril 24 pinangenotan ninda Consejal Joselito Del Rosario asin Vidal Castillo an resolucion na hinahagad sa NEA Administrator Edgardo Masongsong na halion na si Lalas, afuera pa kaini an ika-duwang resolucion hinahagad na ideclara nang vacante an puestong general manager asin tukahan si Casureco I General Manager Ana Sylvia Alsisto bilang concurrent GM kan Casureco II mientras na dai pa nakakapili nin permanteng GM.\nNaging joint and collection an resolucion na ipapadara sa NEA nganing aksyonan mantang an Casureco II dai na kaipuhan an PS/AGM huli ta bako naman ining ailing cooperative.\nPapadarahan kopya kan resolucion sinda DOE Secretary Alfonso Cusi asin PABA Marvel Clavecilla .\nAn SP enot nang nagpasar nin resolucion na hinahagad sa PS/AGM na gamiton na muna an capital expenditures kan cooperativa mientras na pigreresolberan pa an isyu sa cuenta kan DPWH asin kan Casureco II sa relokasyon kan mga electrical post.\nEnvez na mag-aksyon nagsimbag sa SP na an fondo ninda sa CAPEX gagamiton nganing ibakal nin transformer para sa pagbukas kan Economic Zone sa Barangay Carolina, alagad naging cuestionable ini sa consejal huli ta dai pa ngani aram kun nuarin masikad an proyecto.\nSi aram ni del Rosario na dakula an fondo kan cooperativa sa CAPEX huli ta dati siyang director na puedeng hugoton muna an P9 milyon nganing mapunan na an relokasyon kan mga poste na yaon sa laog kan road widening project kan DPWH.\nCierto man sanang aabonaran kan DPWH an masusubleng cuarta sa CAPEX huli ta igwang fondo an obras publika asin nagseguro na babayadan, alagad dai naheheling ni Lalas an mga ulang sa tinampo na puedeng maging dahilan nin aksidente sa motorista.\nNagibo ngani kan Casureco Uno na gamiton muna ninda an cuarta sa CAPEX tano ta dai kayang magibo sa Casureco II.\nDigdi niya inapod na ‘‘ignorance and incompetent’’ asin sa garong sa atol performance kan PS/AGM.\nIgwa nang mga pig-oopresir na solusyon an SP asin Casureco Uno, alagad habong magdangog an project supervisor.\nNa-abala an relokasyon huli ta an 2nd Engineering District kan DPWH an saindang cuentada cantidad sanang P9.2 milyon mientras na sa Casureco II nagcacantidad nin P16.8 milyon.\nHuli kaini, hinahalat an aksyon kan opisina central kan DPWH kun arin an tamang cuentada na dapat sunod mantang nagsunod sinda sa formula base sa joint circular kan DPWH asin DoE.\nKun dai pa naki-aram si Presidential Adviser for Bicol Affairs (PABA) Marvel Clavecilla na hagadon na muna sa DPWH an pagpaluwas nin P9.2 milyon nganing mapunan na an relokasyon kan mga electrical post mientras na hinahalat pa an desisyon kan opisina central kan obras publika mayo pang mangyayari, sabi pa ni del Rosario.


Minatubod Ako Sa Diklom: PALANCA SA BIKOL\nSa petsa 30 kan Abril, bago mag-alas dose nin matangang banggi, isusumite an mga sinurat para sa taon-taon na Carlos Palanca Memorial Award for Literature. Mantang binuksan an bagong kategorya nin pagsurat nin rawitdawit na pan-aki, mayo pa man giraray nin kategorya para sa Bikol nin pagsurat sa osipon mantang nagtatao an nasabing foundation sa Iloko, Hiligaynon asin Sebwano. Dai ko mantandaan na igwang panahon na binuksan an kategorya para sa Bikol. An siring na pangyayari na daing kategorya sa Palnca para sa Bikol, an nagtulod sa pamilya Arejola na buksan man an Premio Tomas Arejola sa Literaturang Bikol kan taon 2004. Duwang kategorya ngona, rawitdawit dangan osipon. Asin pagkatapos kan limang taon, an nasabing papremyo, bukas na sa kategoraya nin pagsurat nin nobela, osipon na pang-aki, dula asin sanaysay. An nasabing premyo an naging Palanca naman kan Bikol na nagtutulod sa anuman na tataramon sa Bikol. Nangangahulugan na bako sana an Bikol kan Naga o Legaspi an pwedeng gamiton sa pagsurat o kan anu pa man na sentro kundi minsan an Bikol kan mga taga-Buhi na may nagbali naman ngani kasu nurong taon.\nNgonyan na igwa naman kitang sadiri, may pangapodan kita na magbali kita sa mga siring na kumpetisyon nin huli ta an kapangganahan digdi iyo na makakadugang ka sa naglalawig na panurat Bikolnon sa kontemporaryong panahon. An mga pakontes na ini, nakakatabang man tanganing itulod an sarong parasurat nin huli ta an mga huwes sa nasabing kontes, sa kaso kan Premio Arejola, mga parasurat man asin kritiko o iskolar sa kulturang Bikolnon. Dakula an naging pagbusol asin insentibong tinatao kan premio Arejola sa ngonyan asin ini dai na malalaktawan sa pahina kan satuyang agi-agi. An Arejola nagpadagos na giromdomon an pangaran kan saindang apoon na si Tomas, na saro man na propagandista kan panahon ninda Rizal, Panganiban asin Plaridel. Ngonyan na igwa nang Premio Arejola, tama pa dawn a maghagad kita nin kategorya sa Bikol sa Palanca. An simbag ko, Ano ta dai?\nNadangog ko na an magkapirang dahilan kun tano mayong kategorya sa Bikol. Enot digdi, may nagtutubod na tigbak na an panitikan niyato. An mga nasabing tawo, may gikan satuya, may sa luwas, alagad dakul an gikan sa Bikol na nagsasabing, matitigbak man sana an mga pinunan niyato. Sa sakuya, enot na muna matitigbak an mga tawong ini bako matigbak an literaturang Bikolnon na dai man namundag sa panahon ko, o sa panahon kan alkalde, kundi ini may ginurangan na ini. Ini an buhay na dai kayang gadanon minsan kan tolong gatos na taon nin kolonisasyon asin iba pang kunsomisyon. An panduwang dahilan, iyo na sa anong Bikol isusurat an mga osipon. Saro sana an Hiligaynon, an Iloko, asin Sebwano, alagad dakul an tataramon sa Bikol. Digdi ko nahihiling an pangangaipuhan na orog na magsurat asin pahib’ogon niyato an bokabularyo kan mga nasa sentro. Gamiton an Bikol kan saimong lugar sa pagsurat, s pagdiskurso. Bako ining madali nin huli ta sa panahon niyato kinukondisyon kitang magsurat, magtaram, mag-isip sa Inggles o Tagalog. Mayong maraot sa mga tataramon na ini. Alagad igwang mapapasala kun ano an satuyang papaorogon. Bikol ngona bako an iba. Asin nin huli ta igwa nang makusog na behikulo nin komunikasyon an mga tataramon na Tagalog asin Ingles, mas orog niyatong kaipuhan na magsurat, magbalik sa mga tataramon na yaon sa satuyang lugar. Mamoot kumbaga sa tataramon, na sa tataramon na ini maipapahayag ko an sakuyang pinakahararom na eksperinsya asin paghiling sa kinaban na minapuon sa kun sain itinalbung an sakuyang inulnan. An isyu kan istardisasyon kan Bikol malaog sa orolay na ini. An masasabi ko, buksan an kategorya sa anuman na tataramon sa Bikol, magsugal, magkua nin mga huwes na may kabatiran sa mga tataramon niyato asin an mangyayari kaini, mas dakul kitang pagkakaparehong mga tataramon asin ini an mabugkos satuya. Kun igwa man nin pagkakaiba, ini orog sanang mapararom kan satuyang paggamit kan mga tataramon niyato.\nNin huli ta an Bikol bako sana sa sentro o sa gilid, an tataramon niyato sarong pwersa, sarong kapangyarihan na haloy nang naghahalat tanganing gamiton kan mga tawong nagmamawot na himoon an saindang rehiyon, an lugar kan satuyang imahinasyon asin mga kamawotan. Kaya pangapodan man sa mga parasurat an orog na magtuklas kan mga tataramon na Bikol na yaon sana sa satuyang palibot.\nKun bubuksan man an kategorya sa Palanca, magiging dakulang tabang ini sa pagtulod kan satuyang panitikan asin mabuhay ini kan pagsurat nin osipon o kaya nin nobela, o minsan nin dula o pelikula. Dai mag-alangan sa kun anong tataramon ta an pagsurat, sarong proseso nin paglinig, nin odok na paghiling, bako sana kan satuyang nahiling kundi minsan kan tataramon na satuyang gagamiton tanganing maipahiling an satuyang nahiling sa nagdadangog na kinaban.\nPosted by Kristian Cordero at 11:17 AM


UNC, Mapua University nagkaigwang academic alliance\nMatrayumpong pinag-saro kan House of Investment an duwang higanteng “educational institutions” kan nasyon an IPeople asin an Ayala Corporation. An IPeople iyo an “education holding company “ kan Yuchengco Group of Companies, an may sadiri kan Malayan Education System, Inc., an nag mamanijar kan Mapua University asin iba pang darakulang eskuelahan.\nAn Ayala Corporation an kagrugaring kan AC Education, na may kagsadiri ngonian kan University of Nueva Caceres sa Ciudad nin Naga. Sa irarom kan kasunduan an IPEOPLE na an magiging opisyal na titulo kan gabos na eskuelan na kabali sa “merger”. An “merger” naging epektibo poon kan May 2, 2019. An transakyon na ini nag abot sa cantidad na P15 bilyon. An mga detalyes kan kasunduan na ini an pigsaysay sa sarong surat ni Fred Ayala sa bilog na komunidad kan UNC. Si Ayala an dating presidente kan UNC asin sa presente siyang Vice Chairman kan Board of Trustees.\nAn House of Investment asin an Ayala Corporation, magkatuwang na administrar kan IPeople. Bilang resulta kan “strategic partnership“ na ini, an IPeople an saro na sa pinakadakulang institution nin edukasyon sa Pilipinas na igua nin nag aabot sa mas o minos 60,000 na estudiantes.\nAn IPeople igua na nin bale 7 darakulang mga eskuelahnan na ma oprisir nin de kalidad na edukasyon sa mga estudiantes maging ano man an saindang estado sa buhay. An mga campuses ninda makukua sa Metro Manila, Calabarzon, Bicol asin sa Mindanao. Ang IPeople compuesto kan minasunod na mga eskuelahan : Mapua University, Malayan Colleges Laguna, Malayan Colleges Mindanao asin Malayan High School of Science sa Manila. Sa parte kan AC Education ini man ang mga eskuelan ninda: University of Nueva Caceres, National Teachers College asin APEC Schools (Afordable Private Education Center) ang pinaka-dakulang “chain of private stand-alone high schools” sa Pilipinas.\nSaro sa dakul na mga bintahe kan “academic alliance ”na ini kan UNC sa Mapua University, iyo na an ma-enrol sa Bachelors in Engineering sa UNC, pag graduate sa kurso ini, pwedeng mag kua kan saindang Masters Degree sa Mapua o sa UNC. Pig tugotan na kan Mapua University ang UNC nag ooprisir na kan saindang mga Graduate Programs na sagcod ngonian mayo pa kaini sa Bicol Region. (Joel Federco A. Crescini)


10 mga nanggana sa SK election madidiscalifar\nSampulong mga nanggana sa Sangguniang Kabataan (SK) election sa Ciudad nin Naga dawa pinatanidan na kan Commission on Election na isibog na an saindang candidatura huli ta over age na o nag-eedad na nin labi sa veinte cuatro (24) años nagpadagos pa kan saindang candidatura asin piglalaoman na madidiscalificar man giraray na makatukaw sa saindang puesto.\nDai na muna nginaranan kan Comelec Naga, alagad kinumfirmar ni Abogado Maico Julia Jr. Election Office kan ciudad na sinda kabali sa veinte uno (21) nagpadagos kan saindang candidatura sa nagtapos na Barangay asin SK Elections na naghahalat ngonian kan ipapaliwus na desisyon kan Legal Department kan Comelec Central Office.\nSa sampulong over age na saro digdi nanggana bilang SK chairman asin an siyam mga SK Councilors.\nAn saindang mga pangaran yaon na sa opisina ni Abogado Maria Norina Tengaro-Casingal kan Legal Department kan commission alagad huli ta bako lang digdi sa Ciudad nin Naga an parejong isyu envez poon sa Luzon, Visayas asin Mindanao dai tolos makapaluwas nin desisyon.\nPiglinaw kan Comelec na dawa sinda gana sa pirilian asin pig-proclamar na bilang mga ganador alagad kun ibaba na an desisyon dai man sana sinda papatukawon.\nNapag-araman pa na si over age na SK chairman elect nakaboto pa sa ginibong SK federation election sa Ciudad nin Naga kan Mayo 28.\nAn SK chairman na madidiscalificar riribayan kan may pinakalangkaw na voto napiling SK councilor, sabi pa kan Comelec.\nSinabi kan Comelec na base sa SK Reform Act an nag-eedad sana 18 hasta 24 iyo an calificado na magcandidato mantang si 15 hasta 17 años puedeng mag-voto alagad dai puedeng votohan. An nag-eedad nin 18 hasta 30 años iyo an calificado na magvoto.\nAn Comelec nagrecibe sana kan mga nagpaplantiar nin certifico de candidatura alagad mayo sa saindang jurisdiksyon na magdiscalificar nin arin man na candidato mantang malinaw sa probisyon kan SK Reform Act an mga nag-eedad sana nin 18 hasta 24 años iyo an calificadong magcandidato. (dpa)